Javni konkurs za organizovanje sprovođenja javnih radova – ICR\nJavni konkurs za organizovanje sprovođenja javnih radova\nJavni radovi su mera aktivne politike zapošljavanja koju organizuje Nacionalna služba za zapošljavanje (u daljem tekstu: Nacionalna služba), u cilju zapošljavanja, očuvanja i unapređenja radnih sposobnosti nezaposlenih, kao i radi ostvarivanja određenog društvenog interesa.\nJavne radove sprovodi poslodavac – izvođač javnog rada, koga određuje Nacionalna služba na osnovu javnog konkursa.\nsocijalnih, humanitarnih, kulturnih i drugih delatnosti (zdravstveno vaspitne aktivnosti – prevencija i pomoć starima, socijalno ugroženim licima, osobama sa invaliditetom, zaštita i očuvanje kulturnog nasleđa i arheoloških nalazišta, poslovi u pozorišnoj, muzejskoj i bibliotečkoj delatnosti, poslovi u turizmu i drugi poslovi);\nodržavanja i obnavljanja javne infrastrukture (uređenje i izgradnja puteva i putnih pojaseva, nasipa, kanala, pruga, mostova, rekonstrukcija kanalizacione i vodovodne mreže i drugih objekata od opšteg interesa, uređenje mesnih zajednica, uređenje romskih naselja – poboljšanje uslova stanovanja i drugi poslovi);\nodržavanja i zaštite životne sredine i prirode (sanacija divljih deponija, čišćenje i održavanje obala reka, jezera, kanala, odvoda, javnih površina, pošumljavanje, razvoj ekoloških poseda, čuvanje i zaštita šuma, reka i jezera, razvoj seoskog područja, montaža i održavanje opreme u parkovima i javnim dečijim igralištima, pomoć za uspostavljanje novih deponija – lokacija za sakupljanje i odvođenje otpada i drugi poslovi).\n17.600,00 dinara uvećane za iznos pripadajućih poreza i doprinosa, za lica sa I i II stepenom stručne spreme;\n18.000,00 dinara uvećane za iznos pripadajućih poreza i doprinosa, za lica sa III i IV stepenom stručne spreme;\n20.000,00 dinara uvećane za iznos pripadajućih poreza i doprinosa, za lica sa V i VI stepenom stručne spreme;\n22.000,00 dinara uvećane za iznos pripadajućih poreza i doprinosa, za lica sa VII stepenom stručne spreme.\n1.500,00 dinara za sprovođenje javnih radova u oblasti socijalnih, humanitarnih, kulturnih i drugih delatnosti;\n3.500,00 dinara za sprovođenje javnih radova u oblasti održavanja i obnavljanja javne infrastrukture i održavanja i zaštite životne sredine i prirode.\nPoslodavac – izvođač javnog rada može ostvariti naknadu za organizovanje obuke, u jednokratnom iznosu od 50.000 dinara po javnom radu.\nPoslodavac – izvođač javnog rada u obavezi je da obezbedi isplatu svih obaveza u skladu sa zakonom, a koje ne snosi Nacionalna služba, i to: troškove dolaska i odlaska sa rada u preostalom iznosu do visine cene prevozne karte u javnom prevozu, troškove minulog rada, naknadu zarade u periodu korišćenja godišnjeg odmora, eventualnu razliku između minimalne cene rada i visine neto zarade utvrđene ovim javnim konkursom.\nPoslodavac – izvođač javnog rada zapošljava lica sa evidencije nezaposlenih, čiju je selekciju izvršila Nacionalna služba.\norgani teritorijalne autonomije i organi jedinice lokalne samouprave,\njavne ustanove i javna preduzeća,\nUz prijavu (propisani obrazac) se dostavlja sledeća dokumentacija:\nmišljenje lokalnog saveta za zapošljavanje, ili mišljenje nadležnog organa teritorijalne autonomije ili lokalne samouprave o opravdanosti izvođenja javnog rada;\nfotokopija rešenja nadležnog organa o upisu u registar, ukoliko poslodavac izvođač javnog rada nije registrovan u APR;\nfotografije mesta izvođenja javnog rada – za javne radove koji se sprovode u oblasti održavanja i obnavljanja javne infrastrukture i održavanja i zaštite životne sredine i prirode (maksimalno tri fotografije za svaku lokaciju);\nspisak lica korisnika usluga – za podnosioce javnih radova iz oblasti socijalnih i humanitarnih delatnosti.\nUkoliko poslodavac – izvođač javnog rada organizuje obuku, neophodno je dostaviti interni program obuke poslodavca ili program obrazovne ustanove.\nUkoliko se sprovođenje javnih radova finansira od strane nadležnog organa teritorijalne autonomije, lokalne samouprave ili iz drugih izvora, neophodno je dostaviti dokaz o učešću u finansiranju.\nNacionalna služba zadržava pravo da traži i druge dokaze, relevantne za odlučivanje o odobravanju sprovođenja javnih radova.\nPRIORITETI ZA DONOŠENjE ODLUKE\nNacionalna služba proverava ispunjenost uslova Javnog konkursa i vrši rangiranje primljenih prijava na osnovu unapred definisanih kriterijuma.\nPrioritet u odobravanju sprovođenja javnih radova imaju poslodavci koji sprovode javni rad u nerazvijenim, najnerazvijenijim i devastiranim opštinama.\nOdluku o odobravanju sprovođenja javnih radova donosi direktor Nacionalne službe, uz prethodnu saglasnost Upravnog odbora Nacionalne službe.\nDirektor filijale Nacionalne službe i podnosilac prijave/izvođač javnog rada zaključuju ugovor o sprovođenju javnog rada, kojim se uređuju međusobna prava i obaveze.\nRok za zaključivanje ugovora o sprovođenju javnog rada je 30 dana od dana donošenja Odluke o odobravanju sprovođenja javnih radova.\nugovori o radu sa nezaposlenim licima, kao dokaz o zasnivanju radnog odnosa na određeno vreme za lica koja se zapošljavaju;\nsredstvo obezbeđenja ugovornih obaveza – dve istovetne blanko solo/trasirane menice, sa meničnim ovlašćenjima (ukoliko je poslodavac – izvođač javnog rada korisnik budžetskih sredstava i nije u mogućnosti da priloži menicu, kao sredstvo obezbeđenja ugovornih obaveza prilaže se izjava odgovornog lica da su obezbeđeni svi preduslovi za realizaciju projekta);\npotvrda banke o otvorenom namenskom računu i karton deponovanih potpisa.\nPočetkom sprovođenja javnog rada smatra se datum prijave na osiguranje, odnosno početak rada prvog lica angažovanog na javnom radu.\nDatum zasnivanja radnog odnosa koji je naveden u ugovoru o radu ne može biti pre datuma zaključenja ugovora o sprovođenju javnog rada, niti nakon 60 dana od dana donošenja Odluke o odobravanju sprovođenja javnih radova.\nOBAVEZE IZVOĐAČA JAVNOG RADA\nPoslodavac – izvođač javnog rada dužan je da:\nobezbedi vođu programa javnih radova i mentora za proces osposobljavanja nezaposlenih lica angažovanih na javnom radu;\norganizuje zaštitu i bezbednost na radu zaposlenih, u skladu sa zakonom i zahtevom standarda za konkretne poslove javnog rada;\nizvrši prijavu lica na obavezno socijalno osiguranje;\nredovno vrši isplatu zarada na tekuće račune lica;\nredovno vrši isplatu naknade troškova za dolazak i odlazak sa rada;\nredovno uplaćuje doprinose za obavezno socijalno osiguranje i dostavlja dokaze o uplati doprinosa za obavezno socijalno osiguranje za lica iz ugovora;\nredovno dostavlja dokaze o utrošku prenetih sredstava za troškove zarade, odlaska i dolaska sa rada i sprovođenja javnog rada;\nu svakom momentu omogući kontrolu realizacije i uvid u svu potrebnu dokumentaciju i tok sprovođenja javnog rada;\ndostavi fotokopiju potvrde/sertifikata o stečenim kompetencijama nakon završene obuke;\nblagovremeno izvesti Nacionalnu službu o svim promenama od značaja za realizaciju javnog rada.\nU slučaju da korisnik sredstava ne realizuje obaveze definisane ugovorom, dužan je da vrati iznos isplaćenih sredstava.\nPrijava za sprovođenje javnog rada podnosi se, u tri primerka, nadležnoj organizacionoj jedinici Nacionalne službe, prema mestu sprovođenja javnog rada, odnosno prema sedištu poslodavca, u slučaju kada poslodavac nema registrovanu organizacionu jedinicu u mestu sprovođenja javnog rada, neposredno ili putem pošte, na propisanom obrascu koji se može dobiti u svakoj organizacionoj jedinici Nacionalne službe ili preuzeti na sajtu www.nsz.gov.rs.\nRok za podnošenje prijave ističe nakon 30 dana od dana objavljivanja ovog Javnog konkursa u dnevnom listu.\nSve dodatne informacije mogu se dobiti u svakoj organizacionoj jedinici Nacionalne službe, preko Pozivnog centra Nacionalne službe, tel: 0901-300-301 ili na sajtu www.nsz.gov.rs.\nKonkurs za realizaciju programa „prva šansa 2011”\nKonkurs za dodelu bespovratnih sredstava za subvencionisanje izdtaka za nabavku repromaterijala u 2018. godini\n19. novembra 2018. 19. novembra 2018. Ξ\nPodsticajna sredstva za sufinansiranje realizacije projekata primene toplotnih pumpi za zagrevanje/hlađenje objekata javne namene\n27. oktobra 2017. Ξ\nJavni konkurs za sufinansiranje/finansiranje programa/projekata od javnog interesa koje realizuju udruženja u 2021. godini – opština Kanjiža


INTERVJU PREDRAGA BODIROGE, DIREKTORA JKP „VODOVOD I KAZALIZACIJE” ZA KTV – Zrenjanin\nGrađani više nemaju primedaba\nGrad Zrenjanin ni tokom pandemije nije zaobišao godinama aktuelni problem sa vodom. Proteklih nedelja pad pritiska u mreži, nestanak vode, havarije i pritužbe građana ponovo su se našli u centru pažnje. Direktor Javnog komunalnog preduzeća „Vodovod i kanalizacija” Predrag Bodiroga tim povodom govorio je za KTV.\n– Prošle godine bilo je investicija koje smo sprovodili u saradnji sa Gradom, završili smo jedan deo kanalizacione mreže u Elemiru, završen je i vodotoranj u Tomaševcu, a uz pomoć Grada nabavljeno je specijalizovano vozilo za radove na kanalizaciji. Pandemija je poremetila planove, ali ćemo čim prođe krenuti u nove investicije i rešavanje problema po naseljenim mestima i u gradu – izjavio je Bodiroga za KTV.\nDirektor Bodiroga je negirao saopštenje koje je izdao investitor Fabrike vode i objasnio da u sistemu nema havarija koje bi uticale na pad pritiska u vodovodnoj mreži, da su ekipe „Vodovoda” svakodnevno na terenu, kao i da su svi kvarovi otklonjeni u najbržem mogućem roku. Takođe je rekao da je problem pada pritiska – u povećanoj potrošnji vode u toku policijskog časa.\n– Za pritisak vode u mreži i količinu koja se isporučuje gradu od 24. februara brine se fabrika vode. Radovi koji su preuzeti, dali su rezultat. Proizvodni kapacitet postrojenja time je povećan, pa u ovom trenutku postoji dovoljna količina vode i pod dovoljnim pritiskom. Više nemamo pritužbi građana, što značida je sve u redu i da su ti radovi urodili plodom – rekao je direktor „Vodovoda”.\n– Analize vode u vodovodnom sistemu odgovaraju pravilniku o higijenskoj ispravnosti vode, objavio je Zavod za javno zdravlje grada Zrenjanina, a analize je potvrdila i interna laboratorija „Vodovoda”. To je jako dobra i ohrabrujuća vest i prvi korak u procesu rešavanja vodosnabdevanja Zrenjanina. I dalje radimo analize, pratimo stanje kvaliteta vode i nadamo se da će fabrika vode uspeti da održi kvalitet koji trenutno imaju – istakaoje Bodiroga.\n– Opcija da „Vodovod” preuzme vodosnabdevanje dok su trajali ti radova u fabrici vode, nije bila predviđena. Naši ljudi su bili na terenu i bili su spremni da u slučaju nekih iznenadnih problema u toj rekonstrukciji, preduzmu određene korake. Međutim, za to nije bilo potrebe i to nije bila opcija, jer se očekivalo da će sve mnogo brže biti završeno – objasnioje Bodiroga.\n– Cevi u sistemu imaju više od 50 godina i potrebna im je rekonstrukcija. Naš tim inženjera radi na tom projektu za veći deo grada. Kada projekat bude gotov prosledićemo ga Gradu i nadležnim ministarstvima u Republici Srbiji, kako bismo dobili sredstva i što pre krenuli sa rekonstrukcijom i zamenom cevi – izjavio je Bodiroga za KTV i dodao da je – cena zdrave vode precizirana u ugovoru sa investitorom koji je javno dostupan dokument. Ona iznosi 28 centi, i to je ono što se plaća investitoru za prečišćenu vodu, a formiranje cene nakon skidanja zabrane ostavio bih za momenat kada se to desi – zaključio je Bodiroga.\nPOSTUPAK UKIDANjA ZABRANE\n– Analiza vode vrši se šest puta mesečno na devet tačaka. Od tih devet tačaka, sedam se nalazi u gradu, jedna je sirova voda sa izvorišta, a poslednja sa potisne stanice na postrojenju. Rezultati se prikupljaju i na zahtev „Vodovoda” šalju sanitarnoj inspekciji da oni analiziraju rezultate na osnovu kojih će odlučiti da li su se stekli uslovi za skidanje zabrane. JKP „Vodovod i kanalizacija” svakodnevno radi analize i radiće ih i ubuduće. Zavod za javno zdravlje Zrenjanin će raditi nove analize i dostavljati ih nadležnima za skidanje zabrane, koji će odlučiti da li će se zabrana skinuti ili ne – objasnio je Predrag Bodiroga.\n← Ekonomske posledice ubitačnije od korone\nPROŠIRENJE SLOBODNE ZONE GRADA NA BEGEJU →


adidas PREDATOR FREAK .4 su muške patike za futsal, dizajnirane da podrže predvodničku igru na terenu. Sintetički mrežasti gornji deo sa dominantnim 3D štampanim Demonscale elementima pruža savršen dodir i izvanrednu kontrolu nad loptom. Ove patike imaju gumeni đon dizajniran za stabilno kretanje i vrhunsku trakciju. Oslobodite svoju prirodu i budite nezaustavljivi na terenu u adidas PREDATOR FREAK .4 muškim patikama za futsal. One su pouzdan partner koji vas neće izneveriti na putu ka uspehu. Specifikacija: Muške patike – futsal Za dvoransku igru Plitak profil Pertlanje Gornji deo: sintetika, mrežasti materijali Demonscale 3D print Gumeni đon Boja: crvena, crna – Red/Core Black/Solar Red.\nSintetički mrežasti gornji deo sa dominantnim 3D štampanim Demonscale elementima pruža savršen dodir i izvanrednu kontrolu nad loptom. Ove patike imaju gumeni đon dizajniran za stabilno kretanje i vrhunsku trakciju. Oslobodite svoju prirodu i budite nezaustavljivi na terenu u adidas PREDATOR FREAK .4 muškim patikama za futsal. One su pouzdan partner koji vas neće izneveriti na putu ka uspehu.\nGornji deo: sintetika, mrežasti materijali


RTCG - Radio Televizija Crne Gore - Nacionalni javni servis :: Politika :: Politka CG usaglašena sa zajedničkim pozicijama EU\n18. 01. 2021. 17:29 >> 17:31 0\nPolitka CG usaglašena sa zajedničkim pozicijama EU\nCrna Gora se u kontinuitetu usaglašava sa svim deklaracijama i odlukama Savjeta EU u pogledu zajedničke vanjske i bezbjednosne politike, što je potvrda posvećenosti Crne Gore ispunjavanju obaveza iz evropske agende, kazao je ministar vanjskih poslova Đorđe Radulović.\nRadulović je danas razgovarao telefonom sa zamjenikom direktora Evropske službe za vanjske poslove (EEAS) Markom Makovcem.\nOn je istakao da se Crna Gora u kontinuitetu usaglašava sa svim deklaracijama i odlukama Savjeta EU u pogledu zajedničke vanjske i bezbjednosne politike, što je potvrda posvećenosti Crne Gore ispunjavanju obaveza iz evropske agende.\nRadulović je upoznao sagovornika sa ključnim opredjeljenjima nove Vlade kada je riječ o vanjskoj politici, gdje pored članstva u NATO i procesa evropske integracije, važno mjesto zauzima regionalna saradnja i dobrosusjedski odnosi.\nŠef crnogorske diplomatije je istakao da je Evropska unija potvrdila posvećenost našem regionu kroz pomoć koju je uputila državama Zapadnog Balkana tokom pandemije, kao i usvajanjem Ekonomskog i Investicionog plana za Zapadni Balkan.\nOn je sagovornika upoznao i sa značajem institucionalnog dijaloga između predsjednika države i predsjednika Vlade i Skupštine, u kontekstu sprovođenja daljih društveno-institucionalnih reformi kojima Crna Gora teži.\nMakovec je poželio sagovorniku uspješan mandat i istakao da EU doživljava našu državu kao predvodnika u procesu evropske integracije, te izrazio uvjerenje da će se taj trend nastaviti i u periodu koji slijedi.\nKao potvrdu navedenom, posebno naglasio kompatibilnost crnogorske sa vanjskom politikom EU i doprinosom u misijama pod vođstvom EU i NATO.\nOn je poručio da Unija ne može biti cjelovita i jedinstvena dok god sve države Zapadnog Balkana ne postanu članice evropske porodice.\n''Sagovornici su takođe razgovarali o značaju imunizacije zdravstvenih radnika kao i rizičnih grupa u kontekstu COVID-19 pandemije, pri čemu je ministar Radulović istakao značaj što skorije nabavke određenog broja vakcina za prvu liniju odbrane stanovništva'', pručili su iz Ministarstva vanjskih poslova.\nTakođe, na sastanku je, kažu, bilo riječi o planiranim posjetama ministra Radulovića Briselu, kao i Makovca Podgorici, onda kada uslovi vezani za pandemiju to dozvole.\nĐorđe Radulović MVP CG Marko Makovac CG-Evropska unija\n"Spremni za reforme kako bi zatvorili poglavlja"\nJača privredna razmjena Crne Gore i Maroka\nMađarska spremna da pomogne u nabavci vakcina\n26. 02. 2021. 2\n"CG sinonim za bezbjednost na Z. Balkanu"\n13:53 "CG nikad nije bila tlo za uzgajanje fašizma"


Rusija i Paragvaj pripremaju sporazum o strateškoj alijansi - 15.06.2018, Sputnik Srbija\nRusija i Paragvaj pripremaju sporazum o strateškoj alijansi\nRusija i Paragvaj pripremaju veliki sporazum o strateškoj alijansi dveju zemalja i bilateralnoj saradnji, izjavio je izabrani predsednik ove južnoameričke zemlje... 15.06.2018, Sputnik Srbija\nNeki onomad uzeše u svoje NATO redove one koji sade koku... , a neki se druže sa onima koji su jedan do najvećih poljoprivrednih proizvođača u Južnoj Americi. Svako prema svojim potrebama dugoročno planira svoju budućnost ili smrt.\nrusija, vesti, svet, paragvaj, vladimir putin, mario abdo benites\n22:20 15.06.2018 (Osveženo: 22:23 15.06.2018)\n© Sputnik / Alekseй Družinin / Uđi u foto-galerijuPredsednik Rusije Vladimir Putin i predsednik Paragvaja Mario Abdo Benites\nRusija i Paragvaj pripremaju veliki sporazum o strateškoj alijansi dveju zemalja i bilateralnoj saradnji, izjavio je izabrani predsednik ove južnoameričke zemlje Mario Abdo Benites.\n„Želimo da nakon 15. avgusta (datum stupanja Benitesa na predsedničku dužnost) ministri inostranih poslova naših zemalja počnu da rade na razvijanju predloga o velikom sporazumu“, rekao je Benites.\nPrema njegovim rečima, tekst sporazuma treba da bude gotov uoči njegove sledeće, zvanične posete Rusiji kao predsednika Paragvaja.\nAbdo Benites je naveo da je njegov susret s ruskim predsednikom Vladimirom Putinom bio istorijski. „Ovo je prvi put da su se predsednici Paragvaja i Rusije rukovali“, naveo je on.\n15 Jun 2018, 22:53\nGovoreći o sferama saradnje dveju zemalja, Benites je skrenuo pažnju na nuklearna istraživanja, istraživanja u oblasti geologije radi dobijanja ugljovodonika, saobraćaj i razvoj hidroelektroenergetike.\n„Razgovarali smo i o mogućnosti otvaranja naučnog centra u Paragvaju“, naveo je Benites. Prema njegovim rečima, planirana je strateška saradnja s „Rosatomom“ u sferi korišćenja nuklearne energije u poljoprivredi i zaštiti zdravlja.\nParagvaj je zainteresovan i za korišćenje iskustva „Gasproma“ u geološkim istraživanjima.\n„Znamo da imamo gas, naftu, ali ne znamo u kom obimu“, rekao je Abdo Benites.


Tačiju drugi mandat? - Politika - Dnevni list Danas\nPočetna » Politika » Tačiju drugi mandat?\nTačiju drugi mandat?\nPredsednik Kosova Hašim Tači imaće pravo da se kandiduje za predsednika na proleće 2021. kada mu istekne mandat, a mogućnost da ponovo bude izabran je velika jer iza sebe ima Demokratsku partiju Kosova i još neke stranke, rekao je portalu Kosovo Onlajn profesor Ustavnog prava Riza Smaka.\n1Piše: FoNet 12. februara 2020. 22.31\nSmaka ocenjuje da bi najbolje bilo da se u međuvremenu promeni Ustav Kosova, kako bi predsednika birali građani neposrednim glasanjem.\n„Taj neko bi onda imao legitimitet i nijedna politička partija ne bi mogla da ima koristi od toga. Jer kada koalicija bira predsednika, ona može u jednom trenutku i da ga razreši“, kaže Smaka.\nPrema sadašnjem Ustavu Kosova, predsednik Kosova se bira u Skupštini Kosova tajnim glasanjem, za izbor je potrebna dvotrećinska većina od ukupno 120 poslanika, a može se kandidovati svaki građanin Kosova koji obezbedi najmanje trideset potpisa članova Skupštine.\nSmaka ukazuje da ukoliko na prva dva glasanja niko od kandidata ne dobije većinu, organizuje se treći krug glasanja na kome se bira između dva kandidata.\n„Ukoliko se ni u trećem krugu ne izabere predsednik, Skupština se raspušta i raspisuju se novi parlamentarni izbori. Zamislite sad da smo vi i ja poslanici, imamo li mi računa da ne glasamo i izgubimo mandat“, kaže Smaka.\nPozicija predsednika Kosova je bila sporna tačka za postizanje vladajuće koalicije između Demokratskog saveza Kosova i Samoopredeljenja. DSK je insistirao da ta pozicija pripadne njima, kada aktuelnom predsedniku Hašimu Tačiju istekne mandat u proleće 2021. godine.\nMeđutim, profesor Smaka ocenjuje da je taj zahtev protivustavan jer niko nema prava da unapred nekome garantuje poziciju predsednika.\n„Politički sporazum ne može da nameće rešenje protivno važećoj odredbi, u ovom slučaju ustavu”, kaže Smaka.\nPolitički analitičar Fadilj Ljepaja smatra da Hašim Tači nema realne šanse da se ponovo kandiduje za predsednika, ukoliko na snazi ostaju važeći zakoni.\n„On računa da se vladajuća koalicija neće složiti oko zajedničkog kandidata. Takođe, nada se reformi sistema, koja bi omogućila da predsednik bude izabran neposredno od strane građana”, kaže Ljepaja. “Otuda njegov optimizam, ali se čini da je nerealan s obzirom na postignuti koalicioni dogovor oko formiranja vlade“, ocenio je Ljepaja.\nanaliticari, Hašim Tači, Kosovo, mandatPriština\nMatorac al ne penzioner kaže:\n13. februara 2020. u 08.15\nU republikanskim drzavama predsednik je totalno nepotrebna licnost koja jede ogroman novac od poreskih obveznika. I jos plus, posle kraja mandata ostaju mu obezbedjenje i prevoz do kraja zivota.


Ishrana po krvnim grupama ne daje rezultate - Men`s Health\nIshrana po krvnim grupama ne daje rezultate\nIstraživanje naučnika s Univerziteta u Torontu, sprovedeno kroz analize gotovo 1.500 učesnika eksperimenata, utvrdilo je da konzumiranje hrane prema tome odgovara li ona krvnoj grupi pojedinca, zapravo, ne utiče na zdravlje.\nOva dijeta postala je opštepoznata nakon što je objavljena u knjizi „Jedite prema svom tipu“ autora Pitera D’Adama, koja je prodata u čak sedam miliona primeraka. D’Adamo je, naime, objasnio da pripadnici različitih krvih grupa prerađuju hranu na različite načine. Njegovi predlozi za mršavljenje i uspostavljanje kvalitetnije zdravstvene slike su različiti, u zavisnosti od krvne grupe: vegetarijanstvo, nekonzumiranje žitarica itd.\nIpak, najnovije istraživanje ne slaže se sa zaklučcima iznesenim u ovoj knjizi.\n„Nauka nije uspela da pronađe nikakvu vezu između krvnih grupa i ishrane“, istakla je Džoan Seldž Blejk, profesorka na Univerzitetu u Bostonu i portparolka Akademije za ihranu i dijetetiku.\n„Jedino što pouzdano znamo, a zasnovano je na čvrstim medicinskim dokazima, jeste da uravnotežena ishrana smanjuje rizik za nastanak srčanih bolesti, dijabetes tipa 2, srčani udar, šlog i određenih vrsta kancera“, zaključila je.\nTakođe, dr Seldž Blejk je istakla da dijeta prema krvnoj grupi podrazumeva potpunu eliminacija pojedinih vrsta namirnica, uz podsećanje da su organizmu potrebne hranljive materije koje se upravo u tim namirnicama mogu naći.\n„Na primer, prema ovoj teoriji, ako ste pripadnik određene krvne grupe, trebalo bi prestati s konzumacijom pšenice. To znači da ćete značajno smanjiti unos biljnih vlakana i vitamina B“, završila je Seldž Blejkova.\nPrevious 5 najboljih prirodnih probiotika\nNext 8 razloga zašto ste još uvek gladni\nZdrav obrok: Pečeni bademi – užina za vladare teretane\nInstant energija za bolji dan\nDa li vam je potrebna dopunska energija?


Rulja u Mineapolisu se ne smiruje, a ni ove reči iz Vašingtona nisu pomogle! - alo.rs\nAUTOR: Alo.rs / Tanjug / A. B. DATUM I VREME: 28.05.2020. 23:30\nMinistarstvo pravde je istragu u umešanost policije u smrt Afroamerikanca Džordža Flojda označio najvišim prioritetom, prenosi Glas Amerike.\nNeredi, protesti, Foto: Tanjug / AP\n- Iskusni tužioci i istražioci FBI-ja bave se slučajem u kome se utvrđuje da li su policajci narušili federalne zakone -navodi se u saopštenju Ministarstva dva dana nakon masovnih protesta zbog smrti nenaoružanog Afroamerikanca u gradu Mineapolisu, u državi Minesota.\nFlojd je umro u ponedeljak - tokom policijskog privođenja. Slučaj je privukao pažnju javnosti, pošto su očevici snimili i na društvenim mrežama objavili video snimak intervencije, koji prikazuje policajca belca kako kleči osumnjičenom muškarcu na vratu, dok ga ovaj upozorava da ne može da diše.


Jovankina naslednica dobiće iscepane haljine\nJedina naslednica Jovanke Broz (njena mlađa sestra Nada Budisavljević), od sve imovine koja je po zakonu, ali ne i u stvarnosti, pripadala Jovanki, dobiće ništa! U stvari, dobiće Jovankine...\n"Sahrana Jovanke primerena i dostojanstvena"\nGeneralni sekretar Vlade Srbije Veljko Odalović rekao je da će Jovanka Broz najverovatnije biti sahranjena u istoj prostoriji u Kući cveća u kojoj se nalazi i grobnica Josipa Broza Tita. On je za...\nTitova unuka: Deda je bio Hrvat, a Jovanku nikada nije pominjao\nTitova unuka, Saša Broz, uputila je medijima poruku putem svog profila na Fejsbuku nezadovoljna izveštavanjem o smrti Jovanke Broz.\nM. SIMIŠIĆ, B. RAJIĆ - Vesti\nPreminula Jovanka Broz: Večno pored Tita\nU beogradskom Urgentnom centru u nedelju je preminula Jovanka Broz (89), supruga nekadašnjeg predsednika SFRJ Josipa Broza Tita. Ona će biti sahranjena pokraj svog pokojnog supruga u Kući cveća u...\nJovanka Broz, udovica bivšeg predsednika Jugoslavije Josipa Broza Tita, biće sahranjena u subotu, 26. oktobra u 12 časova, saopštio je danas organizacioni odbor za njenu sahranu.\nVlada Srbije: Jovanka Broz u Kući cveća\nVlada Srbije prihvatila je zahtev porodice da se posmrtni ostaci Jovanke Broz, supruge predsednika bivše SFRJ Josipa Broza tita, sahrane u grobnom mestu u Muzeju istorije Jugoslavije, odnosno u...\nDačić: Vlada spremna da ispuni želju Jovanke Broz\n"Jovanka Broz je i gladovala"\nHrvati o Jovanki: Odlazak kraljice Jugoslavije\nHrvatski mediji danas opširno izveštavaju o smrti udovice nekadašnjeg predsednika SFRJ Jovanke Broz.\nU beogradskom Urgentnom centru preminula je Jovanka Broz (89), supruga bivšeg predsednika SFRJ Josipa Broza Tita, javlja Telegraf.\n24 sata.hr 8 komentara\nJovanka: Tito je u 60-im bio vitalniji od mladića\nOdnos Josipa Broza Tita i njegove supruge Jovanke Broz i dalje pleni tajanstvenošću i raznim mitovima, a prva hrvatska biografija o nekada prvoj ženi Socijalističke Federativne Republike...\nJovanka ipak u Kući cveća?\nŽelju udovice Josipa Broza Tita Jovanke Broz da bude sahranjena pored supruga u Kući cveća na beogradskom Dedinju, advokat Toma Fila prokomentarisao je rečima: ...


Zelenović: Boriti se svakog dana da gradjani vrate oduzeto pravo na slobodne izobre\nBeta 9. maja 2021. 12:50\nPredsednik Zajedno za Srbiju Nebojša Zelenović izjavio je danas povodom Dana Evrope i Dana pobede nad fašizmom da je potrebno svakog dana boriti se da gradjani Srbije vrate „oduzeto pravo na slobodne i poštene izbore“.\n„To je temelj normalnog života i povratka snage institucijama koje će štititi jednakost svakog gradjanina pred zakonom i omogućiti svakome da se bori za svoje snove i svoj dobar život“, naveo je Zelenović u pisanoj izjavi.\n„Naša zemlja treba da pronadje snagu i razreši svoje strateške državne probleme, a pre svega da što pre dodje do rešenja pitanja Kosova i Metohije u svom najboljem državnom interesu“, istakao je on.\nOcenio je da svi „slobodoljubivi gradjani i istinska opozicija“, bez obzira na sve razlike, treba da na slobodan i uredjen način da utvrde ko su narodni predstavnici u borbi za normalan zivot.\n„Zato je Dan Evrope i Dan pobede, sećanje na pobedu nad najvećim zlom ljudske političke istorije, fašizmom, trenutak kada ponovo pozivamo sve stranke, pokrete, inicijative, postojeće i buduće grupe gradjana, koji ne pristaju na život pod lošom vlašću u Srbiji, da napravimo dogovor i organizujemo prethodne izbore i izadjemo pred slobodne gradjane naše zemlje sa najboljim kandidatima i programima“, naglasio je on.\nOcenio je da će to biti „početak budjenja Srbije i njene demokratske snage“ i put da moć i volja gradjana savladaju autokratiju koja ju je okovala.


BUKA Magazin - Crni korona rekorder: Imaju najveći broj mrtvih u Evropi, a odbijaju mjere\nCrni korona rekorder: Imaju najveći broj mrtvih u Evropi, a odbijaju mjere\nBroj umrlih već nekoliko dana za redom je veći od 900.\nRusija danima beleži crne korona rekorde. Broj umrlih već nekoliko dana za redom je veći od 900. Od početka pandemije umrlo je ukupno 218.345 ljudi. Samo u protekla 24 sata potvrđeno je 28.190 novih slučajeva COVID-19, a od početka pandemije registrovana su 7.832.964 slučaja infekcije korona virusom. Ovakve brojke malo ko u Evropi beleži, naprotiv. Većina zemalja polako se otvara ili teži ukidanju svih mera. Šta je problem u Rusiji?\nKremlj je u ponedeljak opisao broj smrtnih slučajeva od korone u Rusiji kao „visok“, a stopu vakcinije u zemlji kao „neprihvatljivo“ nisku, čak i kada su odbacili nova ograničenja kako bi „zaštitili ekonomiju“, prenosi Moskov tajms.\nMediji ističu da Rusija ima najveći broj preminulih u Evropi, čak i kada se ruske vlasti optužuju da umanjuju ozbiljnost epidemiološke situacije u Rusiji. Prema široj definiciji smrti povezane sa virusom, statistička agencija Rosstat je u petak saopštila da je do kraja avgusta više od 400.000 ljudi u Rusiji umrlo od korone.\nOd ponedeljka je više od 30 odsto Rusa skroz vakcinisano protiv korone, prema veb stranici Gogo, koja zbraja podatke od koronavirusa iz regiona.\n„Da, zaista, nivo vakcinacije je mali, neprihvatljivo mali“, rekao je novinarima portparol Kremlja Dmitrij Peskov, rekavši da je to razlog za „tako visoku stopu smrtnosti“. On je izrazio zabrinutost oko toga da su bolnice u nekim regionima blizu da iskoriste sve svoje kapacistete u zbrinjavanju zaraženih.\nMeđutim, odbacio je ideju da bi vlasti mogle da učine više rekavši da su učinili sve da javnosti daju priliku da „spasi svoje živote vakcinom“.\nZadatak Kremlja je dodao je on, da uravnoteži ograničavanje širenja virusa sa osiguravanjem da ekonomija nastavi sa radom.\n„Koristimo svaku priliku da uputimo jadnostavan poziv svim građanima – samo napred i vakcinišite se“, dodao je on.\nIpak, odbacio je ideju o izricanju kazni onima koji odbiju vakcinu i naglasio je da je na regionalnim vlastima da odluče da li će pooštriti mere protiv koronavirusa.\nIako je nekoliko vakcina razvijenih u Rusiji dostupno građanima mesecima, vlasti su se borile da promene mišljenje skeptika oko vakcina, prenosi Moskov tajms.\nNezavisne ankete pokazuju da više od polovine Rusa ne planira da se vakciniše protiv korone. Do sve većih infekcija došlo je bez ikakvih stvarnih ograničenja pandemije kako bi se ograničilo širenje, iako je nekoliko regija ponovo uvelo Kju-ar kodove za pristup javnim mestima.\nGlavni grad Moskva do sada se suzdržao od vraćanja ograničenja, ali su u ponedeljak najavili da će otvoriti dvadesetak lokacija širom grada kao bi stanovnici mogli da dobiju besplatne brze testove.\nZvaničnici su rekli da će dodatne lokacije omogućiti vlastima da „potpuno izbegnu uvođenje strogih ograničenja“ i „da neće naneti štetu gradskoj ekonomiji“. Preduzeća u ovom gradu kao i u Sankt Peterburgu normalno rade i ne primenjuju se kazne.\nNeki regioni, sa druge strane, imaju ograničeno prisustvo ljudi na velikim javnim događajima i ograničeni su pristupi pozorištima, restoranimai drugim mestima. Ova mesta mogu da posete samo ljudi koji su vakcinisani ili imaju negativan PRC test ili su nedavno preležali virus, prenosi AP.


U martu završetak prvog podvožnjaka u Inđiji, u planu rekonstrukcija železničke stanice - Sremski Portal\nDo sredine februara 2020. godine na otvorenoj pruzi između Stare Pazove i Novog Sada izgrađen je 31 kilometar pruge za velike brzine, od čega pet kilometara u stanici Inđija. Reč je o deonici međunarodne pruge za velike brzine između Beograda i Budimpešte.\nNa izgradnji otvorene pruge za velike brzine između Stare Pazove i Novog Sada do sada je završeno oko 50 odsto radova.\nPored ostalog, završeno je 26 propusta, drumsko-pešački podvožnjak i jedan most u Sremskim Кarlovcima, kao i šesnaest skretnica u Inđiji i jedna u Beškoj.\nPrilikom obilaska gradilišta duž pruge Stara Pazova – Novi Sad 10. februara, radovi su se intenzivno odvijali na većem broju mesta na ovoj deonici.\nU toku su bili radovi na izgradnji dva vijadukta, od kojih je prvi završen već 75 odsto i trenutno se izvode radovi na montaži rasponske konstrukcije, dok je na drugom vijaduktu gotovo nešto više od polovine posla i u toku je montaža oplata i skela, kao i izrada hidroizolacije.\n-Trenutno se u stanici Inđija na bloku 1 izvode radovi na budućem podvožnjaku, gde je već urađeno pedeset posto betonskih radova.\nPlanirani završetak radova na tom podvožnjaku je mart ove godine.\nКada taj podvožnjak bude završen, počeće radovi na izgradnji drugog podvožnjaka na bloku 2 u železničkoj stanici Inđija.\nReč je o podvožnjacima koji treba da zamene postojeće putne prelaze na ovim mestima, – objašnjava Aleksandar Milutinović, nadzorni organ na ovom projektu iz „Infrastrukture železnice Srbije“.\nPored toga, u toku su bili i radovi na mostu koji povezuje Sremske Кarlovce sa Dunavom, gde je završeno oko 55 odsto posla, dok su između Beške i Sremskih Кarlovaca u toku bili radovi na izradi nasipa i kosina. U stanici Beška u toku je bila demontaža koloseka, a u Petrovaradinu izgradnja pothodnika.\nRadovi na izgradnji pruge za velike brzine Stara Pazova – Novi Sad počeli su 16. marta 2018. godine. Vrednost radova iznosi 247,9 miliona dolara, a rok za izvođenje radova je 48 meseci.\nOčekuje se da radovi budu završeni do kraja 2021. godine. Izvođač radova je ruska kompanija „RŽD Internešnl“, a sredstva su obezbeđena iz ruskog kredita za modernizaciju srpskih železnica.\nŽelezničke stanice Inđija, Sremski Кarlovci i Petrovaradin zadržaće se na postojećim lokacijama i biće rekonstruisane.\nNova stanica Beška projektovana je na novoj lokaciji, a ukrsnica Кarlovački Vinogradi rekonstruiše se uz dogradnju još jednog koloseka i ostaje u funkciji industrijske zone „Prosjanice“.\nNa trasi nove pruge neće biti ukrštanja pruge sa drumskim saobraćajnicama i svih deset biće denivelisano.\nSremski Portal / Infrastruktura železnice Srbije / Foto: Inđijapazovavesti.com\nAkcija Čepom do odmeha stigla do uručenja 50. pomagala


Britanski pisac u Beogradu predstavio knjigu o knezu Pavlu | Happy BSC portal\nBritanski autor Nil Balfur danas je u Beogradu predstavio drugo, dopunjeno srpsko izdanje knjige “Knez Pavle Karađorđević - Jedna zakasnela biografija”, koju je napisao sa Sali Mekej.\n-Odvratan je način na koji se moja zemlja ponela prema knezu Pavlu tokom Drugog svetskog rata -istakao je Balfur na promociji knjige u knjižari "Geca Kon", kojoj su prisustvovali njegova bivša supruga, Pavlova ćerka Jelisaveta Karađorđević, i njihov sin Nikolas Balfur.\n"Službeni glasnik" je u martu objavio drugo izdanje knjige o Knezu Pavlu (1893-1976) koje sadrži kao dodatak donedavno nedostupna dokumenta Britanske obaveštajne službe, koja po rečima Balfura "potvrđuju sve što je rečeno u knjizi".\nBalfur je istakao da je knez Pavle kao veliki anglofil, "veći Britanac od Britanaca", uoči Drugog svetskog rata pokušavao da upozori zvanični London na opasnost od nemačkog nacističkog vođe Adolfa Hitlera.\n-Molio je Britance da mu pomognu avionima, brodovima i naoružanjem, a shvaćen je površno i sa podsmehom. Kad je Britaniji odgovaralo da gurne Jugoslaviju u rat, da izvrši samoubistvo, Pavle je to odbio- rekao je Balfur.\n-Doživeo je da mu najveći prijatelji (Britanci) organizuju puč. To je najsramotniji trenutak britanske istorije -ocenio je Balfur.\nBritanski bankar i političar prisetio se da je upoznao kneza Pavla pred venčanje sa njegovom ćerkom Jelisavetom, i da je Karađorđevića doživeo kao "najtužnije ljudsko biće" koje je ikada sreo.\nNa nagovor Jelisavete Karađorđević, u cilju dalje rehabilitacije njenog oca, Balfur je sa Mekej još 1980. godine objavio knjigu o knezu Pavlu pod nazivom "Paul of Yugoslavia: Britain's Maligned Friend", koja je prvo srpsko izdanje doživela 1990. godine.\nJelisaveta Karađorđević je rekla da je njen otac bio vrlo zatvorena osoba, koja nikad o proteklim događajima nije pričao sa porodicom, te da je i ona iz knjige Balfura i Mekej saznala "šta se dešavalo u politici pre i za vreme rata".\n-Imala sam mogućnost da u Londonu otkrijem tajnu dokumentaciju, što smo dodali na kraj knjige, koja objašnjava šta su Englezi uradili, kome su i koliko platili. To otkriva potpuno drugi aspekt prošlosti- naglasila je Karađorđević.\nUrednik izdanja Petar V. Arbutina ocenio je da je knez Pavle "najbolja, najsvetlija i najtragičnija ličnost srpske istorije i politike".\n-Trud Balfura da napiše jednu personalnu istoriju važnih decenija za sudbinu Srbije i Jugoslavije je tim veći, jer nema aspekta kog nije istražio i osvetlio, a koji je ukomponovan u kompleksu sliku o tragediji kneza Pavla- ocenio je Arbutina.


04.03.2019 u 09:00\nČasovi mentalnog zdravlja\nRezultati nedavnih istraživanja pokazuju da je mentalno zdravlje mladih u Srbiji ozbiljno ugroženo: skoro polovina školske populacije je zabrinuta i anksiozna, oko 28 odsto je potišteno i lako zaplače, 12 odsto smatra da su bezvredna ljudska bića, a oko sedam odsto razmišlja o samoubistvu. U Srbiji u proseku svakog dana troje ljudi izvrši samoubistvo, pa ovi veoma zabrinjavajući pokazatelji zahtevaju energičan odgovor društva. Evropske statistike pokazuju da je samoubistvo vodeći uzrok smrti mladih u zemljama sa srednjim i niskim prihodima, a drugi vodeći uzrok u zemljama sa visokim prihodima. Da bi se suprotstavili sličnoj tendenciji među mladima, u Velikoj Britaniji u osnovnim školama u nižim razredima uvode časove na kojima bi mladi učili kako da zaštite i unaprede svoje mentalno\n31.12.2018 u 08:00\nZašto se nadamo\nKada se ljudi nalaze u nekim nepovoljnim okolnostima na koje ne mogu da utiču, ostaje im samo da se nadaju da će se nešto desiti što će okolnosti pozitivno promeniti. Onaj koji se nada manje trpi od onoga ko je izgubio nadu. Razlog je u tome što onaj koji se nada veruje da je nepovoljno stanje prolazno, privremeno, da će uslediti željeni, pozitivan rasplet. Zato ljudska bića imaju potrebu da gledajući u budućnost osećaju osećanje nade, naročito u onim simboličnim vremenskim tačkama kakva je početak nove godine. Životni elan i želje Ne samo da nam osećanje nade pomaže da nešto izdržimo, već nam i daje energiju da idemo napred. Doživljaj životne energije, životnog elana ili libida, snažno je povezan sa željama. Kada ljudi nešto snažno žele i kada veruju da to mogu ostvariti, puni


Zbirka pripovedaka za decu...\nPriredio Milorad Đurić\nZbirka narodnih bajki.\nurednik Ivan Srećković\nSrpske narodne bajke - knjiga druga\nOvo je izbor iz bogate pripovedačke riznice našeg naroda. Po lepoti jezika i izraza, energiju kojom su stvorene i univerzalnosti poruka, srpske narodne bajke ulaze u sam vrh svetske narodne književnosti.\nSrpske narodne bajke - knjiga prva\nZavirite u tajne dnevnike dve devojčice koje dolaze iz različitih svetova, ali čiji se životi u suštini mnogo ne razlikuju. Indija potiče iz bogate, pomalo snobovske porodice, a Dijamanta iz siromašnog ali živopisnog okruženja radničke klase.\nKnjiga „Tri čvora na trepavici” sadrži autobiografske zapise pesnika, prozaiste, dečijeg i dramskog pisca Ljubivoja Ršumovića. U njoj se nalaze priče, pesme, crteži iz perioda od pre više od 55 godina i projekti koje je kao mali Ršumović smišljao....


Lihštajner potpisuje na godinu dana – Arsenal Serbia\nKako javljaju mnogobrojni ostrvski mediji danas, prelazak Stefana Lihštajnera u Arsenal je sve izvesniji. Švajcarski reprezentativac (34) će, navodno, potpisati jednogodišnji ugovor s klubom, s opcijom da ostane i sezonu nakon sledeće, ukoliko obe strane budu zadovoljne dotadašnjom saradnjom.\nLihštajneru je na kraju sezone istekao ugovor s italijanskim šampionom Juventusom, a sam igrač je još ranije objavio da će na leto promeniti sredinu.\nOvaj transfer bi bio prvi u eri Unaija Emerija, i teško je ne biti zadovoljan. Iako u poznim igračkim godinama, desni bek je prikazivao kvalitetne partije, biće konkurencija Beljerinu, a ukoliko se ne snađe u novoj sredini, klub neće biti opterećen njegovim ugovorom. Uz to, Lihštajner će dodati prekopotrebno iskustvo odbrani Tobdžija, koja je trenutno popunjena mladim igračima kao što su Rob Holding, Kalum Čejmbers, Mavropanos, pa čak i nešto iskusniji Hektor Beljerin.\nKategorije Vesti Oznake Juventus, Lihštajner, Stefan, transfer Kretanje članaka


Saglasnost za zapošljavanje 436 rudara, plaće upravnih i nadzornih odbora će biti drastično smanjene - informativa.ba\nVijesti BiH Saglasnost za zapošljavanje 436 rudara, plaće upravnih i nadzornih odbora će biti drastično smanjene\nVlada Federacije BiH na današnjoj sjednici u Sarajevu usvojila je informaciju Federalnog ministarstva energije, rudarstva i industrije i dala saglasnost za prijem ukupno 268 radnika u RMU Kakanj, 62 radnika u RMU Đurđevik, 105 radnika u Rudnike Kreka Tuzla te jednog u RMU Zenica.\nFederalno ministarstvo rada i socijalne politike pripremilo je cjelovitu informaciju o stanju u Zavodu za zbrinjavanje mentalno invalidne djece i omladine "Pazarić".\nNa osnovu činjenica iz izvještaja, Federalna vlada danas nije prihvatila navode prema kojima je korisnicima Zavoda u Pazariću ugroženo zadovoljavanje njihovih osnovnih životnih potreba. Kako je saopćeno, o tome svjedoče izvještaji nadležnih institucija, ali i činjenica da zakonski staratelji korisnika Zavoda nisu raskinuli nijedan ugovor zbog takvih navoda.\nFederalna vlada donijela je 25 odluka o dodjeli nagrada sportistima, sportskim radnicima i sportskim udruženjima iz Federacije BiH za ostvarene vrhunske sportske rezultate na domaćim i međunarodnim takmičenjima, u ukupnom iznosu od 268.500 KM. Među nagrađenima je i član Atletskog kluba Zenica Amel Tuka, za ispunjenje olimpijske norme i osvojena prva mjesta na pojedinačnom Prvenstvu BiH za seniore u 2019. godini u disciplinama 400 metara i štafeti 4x400 metara.\nFederalna vlada je, s današnje sjednice, Upravnom odboru Uprave za indirektno oporezivanje BiH uputila prijedlog za oslobađanje rudnika u Federaciji BiH od plaćanja putarine za dizel-gorivo u 2020. godini, u ukupnoj količini od 35.636.695 litara.\nPovodom zahtjeva Općinskog suda u Travniku za davanje prethodne saglasnosti za otvaranje stečajnog postupka nad privrednim društvom BNT TMiH Novi Travnik, Federalna vlada smatra ispravnim samo stajališta stečajnih sudova o nepostojanju pravnog interesa predlagatelja za otvaranje stečaja dok je stečajni dužnik u postupku finansijske konsolidacije.


Viseći most preko Đetinje sa magistrale do tvrđave /FOTO i VIDEO/ – Zapadna Srbija\nU toku su radovi na geotehničkim i geomehaničkim ispitivanjima, koja su neophadna za budući poluviseći most koji će povezivati magistralni put Užice – Zlatibor sa donjim delom užičke srednjovekovne tvrđave Stari grad. Prema rečima Dragoljuba Stojadinovića, zamenika gradonačelnika, vrednost radova je 15 miliona dinara, od kojih 10 miliona finansira Ministarstvo trgovine, turizma i telekomunikacija i 5 miliona iz gradskog budžeta.\n– Očekujemo da će ovi radovi biti završeni do maja sledeće godine, a potom sledi izrada projektne dokumentacije i izgradnja mosta. Most je ušao u državni projekat 2025 – rekao je Stojadinović.\n– Trenutno se vrše bušenje stena i sa jedne i sa druge strane tvrđave u dubini 25 m i fi 163, koji će omogućiti tačne podatke o stenskoj masi. Zatim sledi ispitivanje kidanje i vodonepropusnot stene i sve ostale karakteristike, da bi projektant imao kompletnu dokumentaciju. Isto se rade istraživanja i preko puta, gde će biti drugi kraj mosta. Bili su jutros profesori i docenti sa Geološko rudarskog fakulteta i za sada su generalno zadovoljni sastavom stenske mase. Nakon toga projektant će odlučiti da li će most biti povezan za stene šipovima ili sidrom – rekao je Maksimović i dodao da bi projektna dokumentacija trebala bude završena naredne godine.\n– Urađen je i planski dokument za prarkiranje 4 autobusa i preko 30 automobila. Takođe, tu će biti i komercijalnih sadržaja u vidu prodaje suvenira – dodao je Maksimović.\nPored toga, predstavnici grada smatraju da će most i završtak radova na užičkoj tvrđavi Stari grad imati i dobar ekonomski efekat.\n– U užički Stari grad je do sada uloženo 60 miliona dinara i to od resornog ministarstva smo dobili 45 miliona dinara, iz budžeta grada je odvojeno oko 16 miliona i preko američke ambasade smo dobili oko 8 miliona dinara. Do sada je urađena kompletna rekonstrukcija tvrđave i konzervacija svih zidina tvrđave – rekao je Stojadinović i dodao da je planirano da se radi projekat za nekadašnju Vodenu kulu, koja će biti jedna velika investicija.\n– Stari grad još nije otvoren za posetioce, ali smo planirali da uskoro pustimo posetioce vikendom od 10 do 16 časova, kako bi mogli da dođu i vide šta je to urađeno – dodao je Stojadinović.\nTags Nikola Maksimović, Pešački most do užičke tvrđave, Tvrđava Stari grad, Užička tvrđava, Zamenik gradonačelnika Dragoljub Stojadinović Post navigation


14.06.2020 u 08:57\nSrbija i Mađarska prednjače u sistemima PVO malog dometa\nNajrespektabilnije raketne sisteme PVO velikog dometa u regionu imaju Rumunija i Bugarska dok po savremenosti zaštite neba raketama malog dometa prednjače Srbija i Mađarska, navodi portal Balkanska bezbednosna mreža. Taj portal navodi da su, sudeći po podacima Militari balansa za 2020. godinu, te četiri zemlje jedine u regionu koje imaju PVO za odbranu teritorije. Portal navodi da se PVO godinama smatra slabom tačkom armija regiona jer su u upotrebi uglavnom zastareli sistemi iz ere Sovjetskog Saveza koji zbog tehničkih karakteristika, brojnosti i nivoa ispravnosti ne mogu da obezbede efikasan odgovor na napad iz vazduha.„Najozbiljniji iskorak napravila je Rumunija kupovinom sistema velikog dometa Patriot. Mađarska i Srbija su nabavkom Mistrala od Francuske, odnosno Pancira iz Rusije\n13.06.2020 u 20:03\nTramp: Nije posao američke vojske da rešava sukobe u zemljama za koje mnogi nikad nisu čuli\nNjUJORK – Američki predsednik Donald Tramp suočen sa kritikama zbog planova da povuče skoro 10.000 vojnika iz Nemačke rekao je danas diplomcima na vojnoj akademiji Vest Point da je njegov posao da brani vitalne interese Amerike, a ne da vodi „beskonačne ratove” u dalekim zemljama. „Završavamo eru beskonačnih ratova”, rekao je Tramp pred hiljadu kadeta, prenosi Tanjug. On je rekao da zadatak američkog vojnika nije da obnavlja međunarodne odnose već da „brani i da brani jako našu naciju od stranog neprijatelja”. „Nije posao američke vojske da rešava stare konflikte u dalekim zemljama za koje mnogi ljudi nisu nikad čuli”, rekao je on. Osvrnuo se i na debatu o rasnoj nejednakosti u SAD rekavši da su kadeti primer američke raznolikosti. „Došli ste ovde i sa farmi i iz gradova,\n12.06.2020 u 18:25\nRusi držali „Slatinu” pod kontrolom i pre dolaska padobranaca\nSada već istorijska scena odigrala se pre tačno 21 godinu, 12. juna 1999, na prilazu aerodromu „Slatina” kod Prištine. Avijacija NATO-a obustavila je vazdušne napade dva dana ranije, snage Kfora predvođene trupama vodećih zemalja alijanse, u skladu s Kumanovskim sporazumom i Rezolucijom 1244 SB UN, ulaze na prostor Kosova i Metohije, dok se Vojska Jugoslavije i MUP Srbije povlače iz južne pokrajine. Ali, planove Zapada pomrsila je Rusija, čiju je vojnu ulogu u održavanju mira na Kosmetu NATO hteo da izbegne ili da je, u najboljem slučaju, marginalizuje. Dok su snage iz pravca Makedonije napredovale prema severu pokrajine, ruska vojska je stigla na prištinski aerodrom, i to iz BiH, gde je bila u sastavu mirovnih snaga Sfor. Za ovu priliku na vozilima su na brzinu izmenili prvo slovo\n12.06.2020 u 17:42\nZastave za 63. padobransku i 72. brigadu za specijalne operacije\nSvečanost uručenja vojnih zastava povodom ponovnog formiranja 72. brigade za specijalne operacije i 63. padobranske brigade biće održana u nedelju 14. juna, u 11 časova, u Spomen-kompleksu „Drugi srpski ustanak” u Takovu. Ove jedinice su svojevremeno sa ranga brigada spuštene na nivoe bataljona koji su bili integrisani u Specijalnu brigadu. Ipak, legenda o ovim jedinicama je sačuvana i uskoro će ponovo biti u rangu brigada. Svečanost u takovskom spomen-kompleksu obeležiće defile 20 podešelona pripadnika i veterana 72. brigade za specijalne operacije i 63. padobranske brigade, a moći će da se vide i naleti aviona i helikoptera Vojske Srbije, padobranski skokovi, kao i prikaz naoružanja i vojne opreme. Građani će biti u prilici da svečanost prate u direktnom prenosu na Prvom\n11.06.2020 u 18:11\nMOSKVA - Rusko ministarstvo spoljnih poslova je pozdravilo izveštaje o planu predsednika SAD Donalda Trampa da povuče više od četvrtine američkih vojnika iz Nemačke, navodeći da bi to doprinelo jačanju bezbednosti u Evropi. Prema navodima medija, Tramp je odobrio da se broj američkih vojnika stacioniranih u Nemačkoj smanji sa 34.500 na ne više od 25.000. „Pozdravili bismo svaki korak Vašingtona ka smanjenju svog vojnog prisustva u Evropi. Takvi koraci bi bez sumnje doprineli smanjenju mogućnosti za sukob i ublažili vojne i političke napetosti u Evroatlantskom regionu”, rekla je portparolka Ministarstva Marija Zaharova, prenosi Beta. Ona je rekla da je veliko američko vojno prisustvo u Nemačkoj „ostatak Hladnog rata” i pozvala SAD da iz Nemačke povuku i svoje taktičko nuklearno


Većina stranaka za stepenasti census - Politika - Dnevni list Danas\nPočetna » Politika » Većina stranaka za stepenasti census\nSDPS počeo konsultacije o svom predlogu izbornog zakona\n0Piše: M. Stojanović 26. jula 2013. 19.28\nNaši sagovornici navode da je SDPS, čiji je predsednik Rasim Ljajić, poslao predlog na razmatranje svim parlamentarnim strankama i neke od njih su već iznele svoje stavove o modelu koji je osmišljen u cilju stabilizacije i konsolidacije političke scene, kao i povećanja pravičnosti u izboru narodnih poslanika.\nIvan Bauer, portparol i narodni poslanik SDPS, naveo je u nedavnom razgovoru za Danas da ta partija u cilju smanjenja broja stranaka u parlamentu i na vlasti predlaže uvođenje stepenastog cenzusa.\n– Predlažemo da cenzus za stranku koja sama izlazi na izbore bude pet odsto, ili eventualno tri odsto, za koaliciju dve stranke sedam odsto, za tri stranke devet odsto, a za koaliciju koju čini četiri ili više stranaka cenzus bi bio 11 odsto. Na taj način, broj stranaka u Skupštini bi bio značajno smanjen, kao i broj partija koje bi činile vlast. To bi značajno ojačalo našu demokratiju, bolje uredilo parlamentarni život, a Vladu Srbije učinilo čvršćom i kredibilnijom i njenu politiku predvidljivijom – izjavio je Bauer.\nIzvori Danasa bliski URS kažu da su pojedini predstavnici ove stranke istakli da im se predlog dopada, dok su predstavnici NS na konsultacijama koje su trajale više od dva sata postavili „priličan broj pitanja, što je podrazumevalo i traženje pojašnjenja“.\n– NS je ukazao predlagačima na propust koji se odnosio na to da model izmene izbornog zakona predviđa nešto slabiju zaštitu za manje partnere u koalicijama prilikom raspodele mandata i SDPS će najverovatnije tu sugestiju uvažiti jer teži da sve partije dobiju isti tretman – objašnjavaju naši izvori bliski stranci Velimira Ilića.\nSudeći po dosadašnjim izjavama funkcionera SNS i DSS, može se očekivati da će i te partije podržati predloženi model. Prema rečima funkcionera SNS Zorana Babića, o predlogu SDPS će se moći govoriti tek kad bude u skupštinskoj proceduri, ali on je u načelu prihvatljiv za naprednjake.\nĐorđe Vuković, programski direktor Cesid, kaže za Danas da je SDPS ponudila set dobrih rešenja, uključujući personalizaciju sistema, ali da u „suštini sve zavisi od toga da li će predlog podržati SNS“.\n– Tema izmene izbornog zakona se pokreće već gotovo deceniju, a naprednjaci su se dok su bili u opoziciji zalagali za slična rešenja koja su sada na stolu. Takođe, tokom prethodnog saziva Vlade tadašnji ministar za državnu upravu i lokalnu samoupravu Milan Marković je bio inicijator promena u navedenom domenu, ali ostaje da se vidi da li će ovog puta proces biti uspešno okončan. Promena izbornog zakona zavisi od promene ponašanja političara, a pitanje je da li su oni zapravo na to spremni – ocenjuje Vuković.\nGovoreći o izmenama koje SDPS predlaže kada je reč o izboru poslanika, Ivan Bauer je ukazao da je ideja da u Skupštinu ulaze oni koji ostvare najbolje rezultate u svojim izbornim jedinicama. „Tako bismo smanjili diskreciju koja je data strankama koje svojom voljom određuju ko će biti poslanici i dobili bismo prave predstavnike naroda sa čitave teritorije Republike. Da bi sistem do kraja bio efikasan, predlažemo da se strankama dozvoli da 10-20 odsto mandata same raspodele“, rekao je portparol SDPS.


SANU: Malo istraživača srpske jezičke baštine na KIM\nBEOGRAD – Proučavanjem ugrožene srpske jezičke baštine na Kosovu i Metohiji kao svojim primarnim naučnim interesovanjem trenutno se bavi aktivno malo istraživača, od kojih su dva u osmoj deceniji života, upozorio je danas saradnik Instituta za srpski jezik SANU profesor doktor Radivoje Mladenović.\n„Institucije koje bi trebalo da se bave proučavanjem jezičke baštine uključujući one na KiM ne pokazuju agilnost koja je poželjna i očekivana s obzirom da su u neposrednom kontaktu sa govorima“, ocenio je Mladenović na tribini Biblioteke SANU posvećenoj prikazivanju zbornika Instituta „Rezultati dosadašnjih i pravci budućih istraživanja srpskih narodnih govora KiM“ (2021).\nZbornik je nastao na osnovu istoimenog skupa održanog u SANU u oktobru 2019. godine, glavni urednik izdanja je Zoran Knežević, a urednici su Mladenović i Predrag Piper (1950-2021).\nMladenović je naveo da je osmišljeno proučavanje srpske jezičke baštine, koje bi trebalo biti osnovni cilj Instituta za srpsku kulturu u Prištini-Leposaviću, „potpuno zanemareno“.\nPrema njegovim rečima, u toj ustanovi „decenijama nema ni jednog formiranog istraživača jezičke baštine“, dok na Filozofskom fakultetu u Prištini, privremeno u Kosovskoj Mitrovici, nastavnici koji su prirodom svog predmeta upućeni na istraživanja narodnih govora „uglavnom se ne bave ovim dijalekatskim prostorom“.\n„Situacija nije dobra ni u institucijama SANU. U Institutu za srpski jezik samo je jednom istraživaču primarno istraživanje srpske kosovometohijske jezičke baštine. U Balkanološkom institutu nedavno je uposlen jedan istraživač saradnik na početku karijere sa interesovanjem za kosovskometohijske idiome“, rekao je Mladenović.\nKako je naveo, posle egzodusa 1999. godine čitave oblasti KiM su ostale bez srpskog stanovništva pa je srpski dijalekatski prostor znatno smanjen južno od reke Ibar, dok severno opstaje u povoljnijim okolnostima.\nMladenović je upozorio da je iz nekih delova pokrajine „dijalekatski sistem skoro nepovratno izgubljen“ ukoliko nema materijala snimljenog pre 1999. ili od interno raseljenih lica u prvim godinama izgnanstva.\n„Govori Metohijske doline svedeni su na nekoliko manjih enklava. U kosovskoj kotlini južnom delu više nema Srba. U centralnom delu oko Gračanice u nekoliko naselja u enklavama ima još srpskog stanovništva, dok u severnom delu kotline nema mnogo nosilaca srpskih govora“, naveo je Mladenović.\nPrema njegovim rečima, u Kosovskom Pomoravlju, iako je iseljavanje znatno, srpski govori i dalje su u matičnoj oblasti, dok u šarplaninskim župama demografsko pražnjenje preti da ostanu bez nosilaca dijalekta, a ubrzano se prazni i najjužnija srpska enklava Sirinić.\n„Osim osmišljenog istraživanja ovog dela srpske jezičke baštine u okviru potprojekta ‘Srpski narodni govori KiM’ kao dela strateškog projekta SANU ‘Istorija i kulturno nasleđe srpskog naroda na KiM’ ni u jednoj drugoj instituciji ovi idiomi nisu predmet ni kolektivnog ni ozbiljnog individualnog istraživanja“, naveo je Mladenović.\nNavevši da je Akademijski odbor za proučavanje KiM centralno mesto za proučavanje srpske kosovometohijske jezičke baštine, Mladenović je dodao da su pomenuti projekat i njegov potprojekat „svakako dobar podsticaj za započinjanje dugoroočnijeg osmišljenog istraživanja srpskih narodnih govora“.\n„Vremena za višegodišnje čekanje više nema, pošto se narodni govori ubrzano rastaču, posebno na KiM“, zaključio je Mladenović.\nGovoreći o zborniku „Rezultati dosadašnjih i pravci budućih istraživanja srpskih narodnih govora KiM“, akademik Aleksandar Loma je rekao da na 405 stranica sadrži 15 referata, odnosno da su svakom od dijalekata na KiM – kosovskoresavskom, prizrenskojužnomoravskom i zetskosjeničkom – posvećeni posebni prilozi.\nLoma je naglasio da „nema sumnje za prizrenskojužnomoravske govore da su ponikli na starosrpskoj osnovi, iako ih bugarski dijalektolozi uporno svojataju“, na šta se u zborniku osvrnuo Prvoslav Radić u svom referatu o društvenopolitičkim okvirima istraživanja srpske dijalekatske baštine KiM od 18. veka do raspada Jugoslavije.\n„Postoji pisani spomenik koji pruža rečiti dokaz protiv bugarskog svojatanja jugoistočnih srpskih govora – ‘Rudarski zakonik’ Despota Stefana sastavljen početkom 15. veka u Novom Brdu, na ondašnjem lokalnom narečju u kojem se već javljuju pojedine crte karakteristične za današnji južnomoravski govor novobrdskog kraja, čija je osnovica nedvosmisleno starosrpska“, naveo je Loma.\nSa saradnikom Instituta za srpski jezik Željkom Stepanovićem Loma radi na mini projektu čiji će rezultat biti „iscrpni rečnik ‘Rudarskog zakonika'“.\nLoma je iz Zbornika izdvojio referat Mitre Reljić „koji ostvara oči o neveseloj današnjici srpskih dijalekata na KiM ali prža i neke smernice za budućnost“.\n„Svedoči da se srpski jezik u samoproglašenoj Republici Kosovo na svaki način marginalizuje a da naša država ne preduzima ono što bi bilo u njenoj moći da se tome suprostavi, da je realna demografska slika kada je reč o broju Srba povratnika u selima znatno gora od zvanične“, rekao je Loma.\nPrema njegovim rečima, rad Reljić pokazuje i da je u preostalim sredinama u pokrajini doseljavanja Srba iz drugih delova KiM „dovelo do dijalekatske prekompozicije za čije izučavanje neće biti dovoljne postojeće istraživačke matrice i metodološki mehanizmi“.\nNa tribini Biblioteke SANU dopisni član akademije Dragan Vojvodić je kao urednik predstavio „Kosovsko-metohijski zbornik. 8“ (2019) kao novi volumen periodičnog izdanja pokrenutog 1984. godine u kome bi po zamisli pokretača i prvog urednika Dimitrija Bogdanovića (1930-1986) trebalo da bude interdisciplino zastupljena sva složena problematika kosovske prošlosti i sadašnjosti iz ugla arheologije, istorije, lingvistike, istorije umetnosti, etnologije i drugih.


Anđelković: Kurti će nastaviti sa radikalnom politikom - Kosovo Online\n20. Oktobar 2021. • 15:12\nBivši predsednik Izvršnog veća Kosova i Metohije Zoran Anđelković kaže da su potezi Aljbina Kurtija najčešće nepredvidivi i da će kosovski premijer nastaviti radikalnu politiku, prenosi TV Pink.\nNaveo je da je Kurtijev Pokret Samoopredeljenje doživeo poraz na lokalnim izborima 17. oktobra.\n"Ovo je značajan poraz, ako u 28 opština, da ne gledamo ovih 10 sprskih, ni u jednoj nije dobio gradonačelnika. Ako se politički analizira, a nakon poteza koje je preduzimao, jasno je da građani Kosova i Metohije ne žele sukobe jer oni nanose štetu ne samo srpskoj zajednici, nego svima", rekao je Anđelković.\nKako je dodao, dobar lider bi shvatio poruku.\n"Ali imajući u vidu Kurtija, kao ličnost, to ne znači ništa i on će nastaviti radikalnu politiku. Može da krene u nove avanture na Kosovu i Metohiji i pre drugog izbornog kruga i pokaže da je nezavisno od rezultata ta politika ‘uspešna’", istakao je Anđelković.\nDarko BanjacPrint Screen\nPredsednik Narodne partije Srpske Darko Banjac je ukazao na to da je Srbija na dva fronta - usmerena na dešavanja u BiH i na Kosovu.\n“U BiH se to nerazumevanje ogleda u tome da deo međunarodne zajednice želi da BiH naprave unitarnom državom, što je protivno Dejtonskom sporazumu. Sada je došao trenutak da Republika Srpska može da kaže ne”, naveo je Banjac.\nKosovo Kurti Politika lokalni izbori Zoran Anđelković\nAnđelković: Novi regionalni planovi bez Srbije nisu realni\nNaši oponenti iz susedstva pokušavaju da stvore neku vrstu regionalnog saveza, koji ne bi uključivao Srbiju. Iza ideje novih integracija i izolacije Srbije stoji pokušaj stvaranja haosa usled koga bi se odložila realizacija onoga što je jedino moguće, a to je „Otvoreni Balkan“, kaže za Sputnjik politički analitičar Dragomir Anđelković.\nAnđelković: Kurti neće da formira ZSO\nAnđelković: Nastavak dijaloga ima smisla samo uz ispunjenje četiri osnovna zahteva Beograda


"Emir Kusturica nije izdao svoj narod i vjeru, slušaj OVO BAKIRE" - CIK Media\nDecember 14, 2019 Cik Media vijesti 0\nPredsjednik Odbora za dijasporu i Srbe u regionu Skupštine Srbije Miodrag Linta osudio je danas kao bolesne izmišljotine ocjene SDA na račun velikih i svjetski priznatih humanista, umjetnika i patriota Petera Handkea i Emira Kusturice.\nLinta je okarakterisao kao bezočne i bolesne optužbe SDA da je Emir Kusturica tobože izdao svoj narod, vjeru i sve ljudske i moralne principe.\n– Veoma je zanimljivo kako SDA mnogo smeta činjenica da je Emir Kusturica jasno poručio da je njegova porodica porijeklom srpska pravoslavna i da se on samo vratio svojim korijenima, a ne smeta im što su njihovi preci za vrijeme turske okupacije napuštali hrišćanstvo i primili islam – naveo je Linta u pisanoj izjavi.\nPrema njegovom mišljenju, da nije bilo osmanlijske okupacije nikada preci Bakira Izetbegovića i “mnogih drugih poturčenih Srba” ne bi bili muslimani i ne bi se odlukom iz 1993. godine nazvali Bošnjacima.\n– U današnje vrijeme svako ima pravo da se slobodno opredjeljuje po nacionalnoj i vjerskoj pripadnosti. Zbog toga žestoka mržnja koju SDA pokazuje prema Emiru Kusturici najviše i najbolje govori o karakteru najveće bošnjačke stranke i njenom rukovodstvu – naveo je Linta.\nOn podsjeća da SDA u svom saopštenju ponavlja brutalne i bezočne laži da se ovogodišnji dobitnik Nobelove nagrade Peter Handke svrstao na stranu “negatora genocida i nasilnika pravdajući ratne zločince, kao i da je izdao ljudskost, istinu i pravdu”.\n– Srpski narod je ponosan na činjenicu da je jedan veliki književnik i intelektualac kao Peter Handke stao na stranu istine i pravde bez obzira na posljedice. S druge strane, jasno je da SDA ne odustaje od ratnohuškačke i srbomrzačke politike koja nanosi veliku štetu i konstatno proizvodi nepovjerenje i produbljuje podjele između dva naroda – naveo je Linta.\nOn je poručio da su presude Haškog tribunala da je u Srebrenici izvršen genocid političke i da nisu zasnovane na pravu i činjenicama, već su rezultat ratne propagande.\nAustrijski pisac Peter Handke primio je u utorak, 10. decembra, Nobelovu nagradu za književnost za 2019. godinu. Uručenju nagrade u Stokholmu prisustvovao je i Handkeov veliki prijatelj – proslavljeni režiser Emir Kusturica.\nIz SDA je tada, između ostalog, ocijenjeno da je Handke “izdao ljudskost, istinu i pravdu i tradiciju evropskog humanizma”, te da je među najglasnijim u njegovoj odbrani Kusturica koji je, kako se navodi, “počinio sličnu izdaju svih ljudskih i moralnih principa”.


Sukobi demonstranata i policije u Parizu - Svet - Dnevni list Danas\nPočetna » Svet » Sukobi demonstranata i policije u Parizu\nViše od 200 ljudi danas je privedeno u Parizu na prvomajskom protestu gde su se demonstranti sukobili s policijom, javila je agencija Frans pres.\n0Piše: Beta/AP 01. maja 2019. 15.08 Izmenjeno: 04. maja 2019. 04.02\nPariz Foto: Beta/AP/Francois Mori\nIncidenti su počeli na početku skupa na kojem su učestvovali pripadnici građanskog pokreta „Žuti prsluci“ i grupa „Crni blok“ (Black blocs) koja sebe smatra antikapitalističkom i antifašističkom grupom.\nU Parizu je danas tokom radničkim protesta i protesta žutih prsluka bilo raspoređeno skoro 7.500 policajaca, a u blizini železničke stanice Monparnas policija je bacala suzavac.\nPripadnici pokreta „žutih prsluka“ pridružili su se tradicionalnom prvomajskom protestu sindikata da bi pokazali zajedničko odbacivanje ekonomske politike predsednika Emanuela Makrona.\nFrancuske vlasti su upozorile da bi „radikalni aktivisti“ mogli da se pridruže protestima i izazovu nasilje nalik onom na protestima „žutih prsluka“ ili prvomajskim demonstracijama u prethodne dve godine.\ndemonstranti, Pariz, PolicijaPariz\nSukobi ekstremnih desničara i policije u Londonu


Republika / Se*s horoskop za februar: Vage će se "dovatiti" sa prijateljima, Lavovi ne biraju na koga će da navale!\nSe*s horoskop za februar: Vage će se "dovatiti" sa prijateljima, Lavovi ne biraju na koga će da navale!\npetak, 8. 2. 2019.| 01:18\nPoznato je da su u Februaru mačke najaktivnije, a i po neki znaci zodijaka\nSpremite se za opasno seksi Dan zaljubljenih, jer kada Mars uđe u znak Bika 14. osećaćete se super senzualno i poželjno. Ako ste singl nećete biti još dugo, jer vam predstoji poznanstvo sa nekim ko će vas zainteresovati.Ukoliko ste u vezi, možda vas očekuju svađe sa partnerom krajem meseca. Napravite malu pauzu i stavite se na njegovo mesto kako biste shvatili šta vam treba da biste nastavili zajedno dalje.\nKako stres utiče na različite znake zodijaka: Lavovima bukvalno pada mrak na oči\nSeks Horoskop Astrologija Znak u horoskopu februar Znak zodijaka


Press Online :: Beograd :: BG: Nema više "kod konja" - potpuno novi izgled FOTO/VIDEO / print=true\nBG: Nema više "kod konja" - potpuno novi izgled FOTO/VIDEO\nBeograd -- Radovi na rekonstrcukciji centralnog gradskog trga, Trga republike su počeli, a njihova vrednost je 922 miliona dinara.\nRadovi će trajati 420 dana, a izvodiće se u dve faze, prva do 1. marta naredne godine, kada će se uređivati sam trg, i druga, nakon toga.Kako je rekao zamenik gradonačelnika Goran Vesić u prvoj fazi, do 1. marta saobraćaj će se odvijati nesmetano, ali će u drugoj biti privremeno zaustavljan, kako budu tekli radovi.\n"Trg republike će biti formiran kao pravi gradski trg, biće postavljene granitne ploče, uklonjene žardinjere koje smetaju, kao i oko 150 fizičkih prepreka na samom trgu", rekao je Vesić novinarima.\nOn je pojasnio da radovi neće obuhvatiti samo trg, već i Makedonsku ulicu do Doma omladine, Kolarčevu skoro do početka Terazija, Francusku ulicu ispod Narodnog pozorišta, kao i Vasinu do zgrade Narodnog muzeja.\nBiće formirano nekoliko novih drvoreda, duž Kolarčeve, Makedonske, kao i prema "Staklencu", što će, kaže, biti uvod u izgradnju zgrade Opere i Baleta, koji će se naći na mestu sadašnjeg tržni centra.\nTakođe, na trgu će drugačijim kamenom biti obeležena dva mesta - prostror gde se nalazila čuvena Stambol kapija, kao i mesto gde su sahranjeni Crvenoarmejci, koji su oslobađali Beograd, a čiji su posmrtni ostaci prebaceni na Groblje oslobodilaca Beograda.\nVesić je podvukao da će se raditi 24 sata, a da će građani moći da vide kako teku radovi u svakom momentu na sajtu Direkcije za građevinsko zemljište, jer su na gradilištu postavljene kamere.\n"Očekujem da kompanija 'Štrabag', koja je dobila posao, uradi sve na vreme. Oni imaju veliko iskustvo, a ovde je sve pod zaštitom", rekao je Vesić i dodao da izvođač ima obavezu da uredi i postolje Spomenika knezu Mihailu.\nOn je podsetio da je 2015. godine bio raspisan jedan od prvih velikih gradskih arhitektonskih konkursa za uređenje tri gradska trga i tada su izabrana rešenja za uređenje Trga republike, Terazija i Trga Nikole Pašića.\nObnova centralnog trga prva je koja se realizuje, nakon napornog rada sa nagrađenim arhitekama i izbora izvođača, dodao je Vesić.\nNa pitanje da li se zna datum rušenja "Staklenca", rekao je da to još nije poznato, jer to zavisi od toga kada će biti zvarsen projekat i kada će sve biti spremno početak izgradnje Opere i Baleta.\n"Staklencu jeste istekla privremena dozvola, ali nema razloga da bude srušen sada", dodao je on.\nKako je rekao, ideja Grada, za koju je potrebno nekoliko godina, je da se Slavija i Kalemegdan, preko Kralja Milana, Terazija i Vasine ulice, povežu tramvajem, kroz pešačku zonu.\nNaveo je i da se radovi kod Doma omladine privode kraju, pa se očekuje da budu završeni sredinom narednog meseca.


SAD ponovo grade nuklearke :: emportal :: Ekonomske vesti iz sveta\nSAD ponovo grade nuklearke\n16. februar 2010. | 10:06 19:43\nPredsednik SAD Barak Obama najavio danas oko osam milijardi dolara u kreditnim garancijama za gradnju prve atomske centrale u SAD posle gotovo tri decenije.\nObama je naveo da je za SAD nužno da povećaju snabdevenost nuklearnom energijom kako bi podmirile energetske potrebe i kako bi se izborile s klimatskim promenama.\nSAD žele da iskoriste atomsku energiju i alternativne energetske izvore kako bi smanjile zavisnost od nafte i ograničile potrošnju drugih fosilnih goriva, što se smatra jednim od uzroka globalnog otopljavanja.\nNeki zvaničnici SAD su naveli da će kreditne garancije od 8,3 milijardi dolara dobiti kompanija Southern, kao pomoć za gradnju dva reaktora u nuklearnoj elektrani u Džordžiji.\nObama: Podsticajne mere spasle ekonomiju SAD\nNeočekivano visok trgovinski deficit SAD u decembru


Ljudi ne bi postojali da se ovo nije dogodilo - Domino Magazin\nNaslovna Život Gradski život Ljudi ne bi postojali da se ovo nije dogodilo\nLjudi ne bi postojali da se ovo nije dogodilo\nAsteroid je pre 66 miliona godina pao u plitko more na teritoriji današnjeg Meksika. Naučnici veruju da posledice ne bi bile toliko strašne da je asteroid udario negde na 87 odsto površine ostatka Zemlje, prenosi B92.\nOgromne količine pepela, prašine i čađi oslobođene su u atmosferu i blokirale oko 80 odsto sunčevih zraka. Naučnici veruju da je glavni razlog nestanka životinja čađ koja nastaje prilikom udara zapaljenog kamena punog molekula ugljovodonika, kao što je nafta.\nNaučnici su utvrdili da samo 13 odsto površine Zemlje ima takvu okolinu, odnosno stene sa visokim sadržajem molekula ugljovodonika, što znači da dinosaurusi nisu imali sreće, jer je asteroid pogodio baš tu oblast.\nPrethodni članakSuplementi vitamina ne služe ničemu (skoro)\nSledeći članakChristian Bale se baaš ugojio za ulogu


Rijana je tamo dugo živela, a zvezda serije „Prijatelji” Metju Peri nedavno je prodao svoj stan od 20 miliona dolara. Ali zgrada je sada dobila posebno mega-poznatog novog stanara: Denzela Vašingtona, koji je sa Poletom Vašington – svojom ženom sa kojom je skoro 40 godina u braku upravo platio oko 10,9 miliona dolara za novi stan.\nZapisi otkrivaju da je stan prodala princeza Rima bint Bandar Al Saud, unuka pokojnog kralja Fejzala od Saudijske Arabije. Popularna ličnost u svojoj rodnoj zemlji i retki društveni progresivac u najvišim ešalonima kraljevske porodice, Njeno Kraljevsko Visočanstvo je široko zaslužno za predvodnicu zalaganja za pravo saudijskih žena da voze automobile, a takođe je otvorena i po pitanju niza drugih pitanja rodne ravnopravnosti. Od 2019. godine, princeza Rima je postala prva žena u istoriji koja je služila kao ambasador Saudijske Arabije u Sjedinjenim Državama, što je i danas.\nViktorija Montana je odgovorna za eklektične enterijere stana, koji su dizajnirani da ugoste sofisticiranog vlasnika koji voli luksuzni način života. U zgradi stanari uživaju u pogodnostima kao što su konsijerž koji radi non-stop, ulaz sa ogradom i restoran sa pet zvezdica Hinoki & The Bird.\nSa svojim bledim zidovima i visokim plafonima, stan se čini čak i većim nego što sugeriše njegovih 800 kvadratnih metara. Postoje brojni prostori za sedenje, a stakleni zidovi preplavljuju prostorije prirodnim svetlom. Kombinovana porodična soba sa trpezarijom izlazi na natkrivenu terasu preko kliznih staklenih vrata.\nKuhinja jasno daje prednost funkciji u odnosu na formu, i opremljena je modernim uređajima. Pored glavne trpezarije, postoji nekoliko drugih kutaka za doručak i mesta za sedenje za ležernije obroke.\nU galeriji pogledajte kako izgleda novi stan Denzela Vašingtona.


GSP Beograd kupuje nove autobuse - Autobusi.NETAutobusi.NET\nObjavio: Sasa Datum: 07.03.2019 Kategorija: Javni prevoz Objavite komentar\nBeogradski javni prevoznik je juče raspisao hitnu javnu nabavku za 70 novih autobusa, a danas i još jednu javnu nabavku za okvirno 170 autobusa.\nKako piše portal Beobuild.rs, Gradsko saobraćajno preduzeće Beograd juče je raspisalo javni poziv za kupovinu 70 novih autobusa. Ovaj tender treba da bude samo deo planiranog zanavljanja flote, koja će u narednim fazama realizovati nabavku preko 200 novih vozila. Nedavno usvojen rebalans gradskog budžeta obezbedio je 35 miliona evra za ove potrebe, a prema najavama i GSP će učestvovati sa dodatnih 10 miliona evra. Kupovina u ovoj turi obuhvata samo solo vozila, niskopodna i sa tri ulaza, uključujući prateću opremu, dijagnostičke i uređaje za održavanje, kao i obuku zaposlenih u radionicama. Zainteresovani dobavljači mogu da podnesu svoje ponude najkasnije do 12. aprila 2019. godine, nakon čega sledi odluka o najboljoj ponudi i potpisivanje ugovora. Hitnost ove nabavke pokazuje i relativno kratak rok za isporuku autobusa – samo 60 dana nakon stupanja ugovora na snagu.\nSituacija u gradskom javnom prevozu stvarno zahteva hitnu intervenciju i velike investicije samo da bi se stanje održalo na ovom nivou usluga. Evidentan nedostak vozila, stalna ispadnja i učestali kvarovi, kao i nedostatak vozača doveli su do značajnog urušavanja kvaliteta usluge poslednjih godina. Gužve na stajalištima i u vozilima javnog prevoza ponovo su svakodnevna scena širom Beograda, putovanja na najdužim linijama traju i preko sat vremena, a nepouzdan red vožnje doveo je do ekspanzije ličnog prevoza i neodrživog rasta vozila na ulicama. Da bi mogao da održi postojeće linije, GSP se u prethodnom periodu već povukao sa čitavih poteza na periferiji grada, prepuštajući na desetine linija privatnim kompanijama. Cena finansiranja i održavanja neefikasnog autobuskog sistema postaje sve veća, pritisak na budžet je ogroman, a usluge postaju sve lošije. Ukoliko se strateški i dugoročno ne priđe ovom problemu, ekonomske posledice biće dalekosežne. Dalje urušavanje javnog prevoza dovešće do imobilizacije dela radne snage, usporenog privrednog rasta, a dodatno će se pojačati svi efekti neujednačenog razvoja.\nOvo je najveća pojedinačna nabavka autobusa za GSP od 2013. godine, kada je kupljeno 200 Solarisovih vozila “Urbino18” za 64 miliona evra. Ostaje da vidimo koja će kompanija pobediti na ovom nadmetanju, ali imajući u vidu da se praktično radi o hitnoj nabavci, naručenih 70 autobusa za 60 dana mogu da isporuče samo veći kapitalizovani proizvođaci sa lagerom. Ovako velike pojedinačne narudžbine retkost su na mnogo širem tržištu, pa se očekuje više ponuda evropskih i turskih kompanija. Novi autobusi bi trebalo da se nađu na ulicama grada polovinom ove godine.\nGSP Beograd novi autobusi tender\nTagged with: GSP Beograd novi autobusi tender\nPrevious: Kontrola celog voznog parka preko telefona\nNext: Novi Sad kupuje nove midibuse


Poražavajuće brojke Unicefa: Svako deseto dete na svetu prinuđeno da radi - Naši u svetu\nPoražavajuće brojke Unicefa: Svako deseto dete na svetu prinuđeno da radi\nObjavljeno 11/06/19 u 21:31\nNJUJORK – Svako deseto dete na svetu prinuđeno je da radi, objavio je Unicef povodom Svetskog dana protiv dečjeg rada, koji se obeležava u sredu 12. juna.\nNajviše dece mora da radi u Africi i Aziji, dok je čak 73 miliona njih izrabljivano ili radi posebno teške poslove. Trećina te dece uopšte ne ide u školu i tako gotovo da gubi svaku šansu da se ikada izvuče iz siromaštva.\nPrema tim podacima, oko 152 miliona devojčica i dečaka primorani su da rade, mahom u Africi i Aziji. Taj broj doduše opada iz godine u godinu, ali je prema najnovijem izveštaju opao manje nego što se UNICEF nadao.\nZapravo, na svetu ukupno radi 218 miliona dece stare između pet i sedamnaest godina, ali je deo tog rada legalan i uređen. U većini država se legalno može zaposliti između 14. i 16. godine. No ostaju desetine miliona dece koje nemaju izbora i, često daleko od školskih klupa, rade pod teškim uslovima.\n“Ne mora biti načelno loše kada devojčice i dečaci pomognu u recimo žetvi na porodičnom imanju i tako skupljaju iskustvo – sve dok je to u određenim granicama i uprkos tome mogu u školu”, objašnjava Unicef na svojoj stranici.\nNo prema jednoj studiji je recimo u Sudanu dvanaest odsto dece moralo da radi, a oni su dvostruko ređe upisivani u školu nego vršnjaci koji ne rade, prenosi Dojče vele.\nČak 73 miliona dece radi u katastrofalnim uslovima, biva izrabljivano ili se na radu izlaže opasnostima – neki od primera su rudnici zlata u Burkini Faso, tekstilna industrija u Bangladešu ili plantaže kakaoa u Obali Slonovače. Kao najekstremnije primere međunarodne organizacije svake godine ističu decu-robove, decu u prostituciji ili onu koja moraju da nose pušku i ratuju.\nUnicef je tako ponovo pozvao vlade, civilno društvo i privrednike da se bore protiv uzroka dečjeg rada kao što su ekstremno siromaštvo, manjak šansi za obrazovanje i diskriminacija devojčica.\n“Nije dovoljno osuditi i zabraniti dečji rad”, rekao je Kristijan Šnajder, poslovođa Unicefa u Nemačkoj.\nKako piše Unicef, uzrok broj jedan za dečji rad ostaje siromaštvo, najčešće u kombinaciji sa još nekom nedaćom.\n“Konflikti ili prirodne katastrofe zaoštravaju ekonomsku nevolju, jer je glavni hranitelj porodice mrtav ili odvojen od familije, jer se polja ne mogu obraditi i otpadaju drugi izvori prihoda. Takođe, devojčice i dečaci koji su zbog HIV-a ili ebole ostali siročići posebno su često pogođeni dečjim radom.”\nHumanitarna organizacija Terre des Hommes pridružila se apelima tražeći da sve vlade u svetu nametnu obavezno osnovno školovanje. Osim toga, organizacija zahteva kažnjavanje poslodavaca koji izrabljuju decu.\nČetrdeset godina od smrti legendarnog kauboja\nBil Gejts: Retko ko se vrati, a da nije duboko potresen i da ne kaže – ovo mora…\nAPEL UNICEF-a! Beograđani pozvani da pomognu izgradnju igrališta za decu sa…\nU ovim delovima Nemačke čak četvrtina građana živi na rubu siromaštva!\nPoražavajući rezultati Unicefove studije o negativnim iskustvima detinjstva u Srbiji\nSrbija među prvih deset zemalja sa najvećim povećanjem obolelih od malih boginja\nUpozorenje UNICEF: Evo šta čeka zemlje Balkana\nBBC: Ne zna se koliko stanovnika Srbije nema ni za hranu


Vesnik novih vremena - kako je "Žuti taksi" 1988. razbio monopol - Kaldrma.rs\nSve do 1988. godine monopol nad taksi prevozom u Beogradu imao je “Beotaksi”.\nTe godine je pri Auto-moto savezu osnovano udruženje “Žuti taksi” i od samog početka u štampi, radiju i na televiziji reklamirano kao elitni prevoz, koji nudi kvalitet prevoza kakav do tada Beograđani nisu imali.\nPošto su godinama vladali prestoničkim ulicama i sami sebe proglasili najboljima, jer konkurenciju nisu ni imali, jedino što im je preostalo kada je formirano novo udruženje vozača bilo je da zaprete generalnim štrajkom.\nNiko nije verovao da će se 6.000 taksi vozača uplašiti stotinak “žutih” kolega i pretiti paralisanjem vanlinijskog prevoza u prevozu. Blagodeti izuzetno povlašćenog statusa koji su godinama uživali nisu hteli da izgube tako olako.\nS druge strane, “žuti taksi” je najavljivao uvođenje novina i taksiranje na jedan mnogo moderniji način.\nZa sebe su tvrdili da će raditi isključivo po važećim propisima i cenovniku, nudeći razne pogodnosti plaćanja, pa čak i mogućnost da se hrana i piće dovezu kući – u dva sata ujutru. Planirali su da nabave i specijalno vozilo kojim bi prevozili hendikepirane osobe.\nSvako je imao identifikacionu karticu sa brojem, slikom i podacima o vozaču, radio stanicu. Iz novog taksija su naglašavali da posluju po kodeksu i svako ko ne bi poštovao pravila, obećavali su da će biti isključen iz udruženja.\nBeogradske ulice krajem osamdesetih\n“Žuti” su uveli i bonove koji su zamenili dotadašnje taksi blokove koje su uzimale radne organizacije i koristile ih kao platežno sredstvo. Bonove su mogli da kupuju i građani, a važila je i jedinstvena cena prevoza do aerodroma. Njihov taksi park trebalo je do kraja 1988. godine da broji 200 vozila, a svi automobili bili bi – unificirani.\nSve su to bili razlozi zbog kojih je “Beotaksi” od gradskih vlasti tražio da se ispita odluka o formiranju novog udruženja.\nOstrvili su se i na Gradsku saobraćajnu inspekciju za koju su tvrdili da nije smela da izvrši estetski pregled “žutih” vozila, jer je time prekršila neke odluke o vanlinijskom prevozu. Zamerali su gradskim vlastima da su konkurentima odmah dodelili privilegije za koje su oni morali godinama da se bore.\n– Dozvole za taksi se olako izdaju, a među vozačima ima dosta onih koji su ranije osuđivani za razna krivična dela – tvrdio je, ne navodeći izvor informacije, Miloš Đoković iz “Beotaksija”. – Stanje na autobuskoj, železničkoj stanici i aerodromu su najbolji dokaz kako naše inspekcije rade svoj posao. Nismo protiv društvenog taksija, ali zna se kako su prošle takve službe formirane pri JAT i GSP.\nIz inspekcije su, međutim, pozivali sve vozače koji imaju primedbe da ih prijave i da njihov cilj nije da forsiraju bilo koga, nego samo da Beograđanima obezbede što bolju uslugu.\nBeograđanima nije bilo, međutim, važno koja oznaka stoji na krovu vozila, ali im je itekako bilo važno kakvu uslugu dobijaju za svoj novac. Njima bi odgovaralo da su se pojavila zelena, plava ili narandžasta vozila i da im zdrava konkurencija donese kvalitetniji i jeftiniji prevoz.\nNaredne godine vlada tadašnjeg saveznog premijera Ante Markovića doneće brojne mere usmerene ka pojačavanju privatne incijative kao načinu da se društvo odmakne od uređenja gde su dominirali državni monopoli, i jedna od mera biće i dopuštanje privatnih taksista koji nisu više morali da budu članovi bilo kog udruženja.\nTakva novina dovela je do toga da na ulice Beograda kao novopečeni taksisti izađu i vlasnici automobila sa dvoja vrata, najčešće domaćeg Juga 45 ili čak VW “Buba”, krajnje neuslovnih za taksi prevoz. Pojavljivali su se tu i vremešni Reno 4, razna terenska vozila i slično, što nikako nije bilo adekvatno.\nTa “moda” nije dugo potrajala jer je ubrzo zatim ipak regulisano koji automobili mogu da vrše taksi službu, ali će u narednim godinama Beograđanima na usluzi sve više stajati nova taksi udruženja, pored “žutog” i beotaksija”, poput danas zaboravljenog “zelenog” taksija, ili “čukaričkog plavog”.\nTagovi: 1988, Ante Marković, Beotaksi, prevoz, privatni, taksi, Žuti taksi\nKablovska TV u Beogradu k...


Realizovana obuka o korišćenju elektronske arhive KoBSON\nObjavljeno petak, 11 mart 2016 12:13\nCentar za stručno usavršavanje Kruševac sa delegacijom CPN-a posetila je Tatjana Timotijević, načelnica Centra i korisničkog servisa pri Narodnoj biblioteci Srbije povodom obuke o korišćenju elektronske arhive KoBSON, koja omogućuje besplatan pristup brojnim naučnim radovima i časopisima. Obuka je planirana u gradovima u kojima se uskoro otvaraju naučni klubovi.\nKoBSON je akronim od Konzorcijum biblioteka Srbije za objedinjenu nabavku. To je novi oblik organizovanja biblioteka Srbije sa osnovnim ciljevima da se:\noptimizuje nabavka stranih naučnih informacija\nnapravi prelazak sa papirnih izdanja na elektronska\nunapredi pristup elektronskim informacijama\npromoviše domaće naučno izdavaštvo\nGlavni benefit ovakvog načina udruživanja je, da se za manje novca nego u prošlosti sada u Srbiji pretplaćuje znatno više međunarodnih naučnih časopisa, uključujući i one najvišeg kvaliteta.\nTatjana Timotijević polaznicima obuke prenela je dosadašnja iskustva iz rada KOBSON-a i detaljno opisala proceduru za korisnike. Pravo na pretraživanje baza podataka imaju svi zaposleni u akademskim, istraživačkim i zdravstvenim institucijama čiji je osnivač Vlada Republike Srbije, i u nadležnosti su Ministarstva nauke. To pravo pripada i studentima koji ga ostvaruju u biblioteci svog fakulteta, ili u univerzitetskoj biblioteci pripadajućeg univerziteta.\nSadržajima KoBSON-a se pristupa putem Internet browser-a i proxy servera, povezivanjem na Akademsku mrežu Srbije / AMRES. Neophodan je autorizovan pristup. KoBSON projekat je podržan od strane Ministarstva nauke Republike Srbije.\nU obuci je učestvovao i Ivan Umelјić urednik izdavaštva u CPN-u. Polaznici obuke bili su bibliotekari i nastavnici kruševačkih škola koji su dobili nalog za pristup KoBSON-u i potvrde o pohađanoj obuci na ime usavršavanja u ustanovi.


SAM :: Online premijera filma "Kreativni gen"\nOnline premijera filma "Kreativni gen"\nNakon premijere na festivalu KAKTUS 2020, a zbog velikog interesovanja kolega iz celog regiona, Marketing mreža, na svoj 9. rođendan u subotu 16. januara od 18h, organizuje online premijeru filma „Kreativni gen“.\nFilm će biti dostupan svim zainteresovanim kolegama, besplatno, na platformi https://kreativnigen.marketingmreza.rs/\nU pitanju je prvi dugometražni dokumentarni film o razvoju advertising industrije u Srbiji, koji je snimila Marketing mreža, u saradnji sa agencijom Real Grupa RGS i LCF Produkcijom, dok vizuelno rešenje filma potpisuje agencija Ovation BBDO.\nFilm obuhvata period od 2008. do 2020. godine, odnosno period koji su obeležile velike promene u advertising industriji na svim poljima – od kreative, produkcije, pojave i ekspanzije prvih društvenih mreža, masovnog otvaranja novih agencija, do dolaska globalnih kompanija na srpsko tržište koje su sa sobom donele i nove trendove, pa sve do 2020. godine koja je bila posebno izazovna i svojevrstan restart za advertising industriju.\n„Film Kreativni gen daje jedinstven pregled razvoja industrije – gde smo bili 2008. godine, a gde smo danas, i sve to iz vizure ljudi koji su upravo tu struku gradili i grade je i danas. Kreativni gen, prvi je ikada snimljen dokumentarni film o advertising industriji u Srbiji, svedočastvo je o jednom vremenu, video zapis koji ostavljamo u nasleđe budućim generacijama kreativaca u Srbiji“, rekla je Ivana Parčetić Mitić, osnivač Marketing mreže i idejni tvorac filma, i pozvala sve zainteresovane kolege da se uključe u online bioskop 16. januara od 18h.\nLink za registraciju https://kreativnigen.marketingmreza.rs/


► Batak: Poštujemo Metalac, ali naš cilj je pobeda\nTrener fudbalera Radničkog iz Niša Radoslav Batak rekao je danas da je će njegova ekipa od prvog kola Super lige Srbije "kidisati" kako bi ostvarila zacrtane ciljeve.\n"Pred nama je sezona puna neizvesnosti, ali i velikih očekivanja. Bez obzira na sve teškoće Radnički ima svoj cilj, to je Evropa i nama nama je da od samog starta kidišemo ne bi li to i ostvarili", rekao je Batak, prenosi klub.\n"U prvom kolu nam dolazi Metalac, koji je novajlija, ali nam nije nepoznanica. Oni nisu puno menjali sastav, uigrani su, imali su duže pripreme od nas, a dobro su se pokazali u nedavnoj kontrolnoj utakmici protiv Crvene zvezde", rekao je Batak.\n"Poštujemo protivnika, ali igramo kući i daćemo sve od sebe da osvojimo tri boda, što je jedini rezultat koji bi nas zadovoljio. Igraće se u specifičnim uslovima, neće biti publike, ali taj osećaj smo već iskusili tokom prošle sezone, tako da to ne bi smeo da nam bude problem", rekao je Batak.\n"Okolnosti su takve da smo mi kompletirali ekipu maltene na dan pred prvu utakmicu. Uspeli smo juče i prekjuče da dovedemo četvoricu proverenih igrača i tako smo napravili balans u timu, pa ćemo imati pravi spoj mladosti i iskustva", rekao je Batak.\n"Raspored je zgusnut. Imaćemo mečeve na tri do četiri dana i moramo da imamo po dvojicu raspoloživih fudbalera na svakoj poziciji. Imamo to što imamo i to je to", dodao je on.\n"Imamo sada i ovo pravilo dvojice 'bonusa' od prvog minuta. Mi smo finiš prošlog prvenstva iskoristili da pružimo šansu mladima, neki su je iskoristili, tako da nas ovo pravilo neće opterećivati", rekao je Batak.\n"Dobra je stvar što imamo veliki broj timova koji se bore za vrh. Videli ste kako je prošle sezone iznenadio TSC. Tu su Crvena zvezda, Partizan, Vojvodina, Čukarički i sigurno je da će biti još neko iznenađenje", rekao je Batak.\n"Naš cilj se zna, a to je izlazak u Evropu i to je jedini rezultat koji bi mene zadovoljio u narednoj sezoni. To je cilj Radničkog svake godine i tako će biti i ove. Čeka nas teška i naporna liga, neće biti lako, ali moramo biti optimisti i verovati u sebe", zaključio je trener Radničkog.\nSuper lige Srbije /\nBatak: Najvažnija je pobeda, nisam zadovljan fizičkom spremom\nTrener fudbalera Radničkog Radoslav Batak rekao je danas da je najvažnije da je njegova ekipa upisala pobedu protiv Inđije, ali je istakao da nije zadovoljan fizičkom spremom i da će na tome...\nNovi trener fudbalera Radničkog Radoslav Batak rekao je danas da su pred ekipom velika iskušenja, ali da se raduje izazovu i da veruje da će napraviti ozbiljan rezultat u tom niškom klubu.\nRadnički ispunio humanitarnu misiju\nЧланови фудбалског клуба Раднички данас су посетили тренинг Клуба кошарке у колицима “Наис”.\nRemi Vojvodine i Javora, Radnički bolji od Rada, Mačva i dalje bez pobede


Dani za priče o EU, krizi i boljem životu\n► Dani za priče o EU, krizi i boljem životu\nEkonomski samit Srbije posvećen izazovima na putu dobijanja statusa kandidata za ulazak u Evropsku uniju i uticaju globalne krize na srpsku ekonomiju, počinje danas u Beogradu.\nEkonomski samit predstavlja godišnji pregled političkog, ekonomskog i poslovnog razvoja Srbije i uloge Srbije u regionu.\nIako se najavljuje priča o političkoj i ekonomskoj saradnji u regionu, od zvaničnika iz regiona najavljen je samo ministar trgovine BiH, a teme prvog dana definisane su "srbijocentrično": govoriće se o Srbiji kao "snažnom političkom i ekonomskom partneru u jugoistočnoj Evropi" i Beogradu kao "poslovnom i administrativnom centru zapadnog Balkana".\nNa dvodnevnoj konferenciji će učestvovati 40 govornika i više od 200 delegata.\nPosle dvodnevne priče Vlada bi, bar prema najavi organizatora trebalo da izvuče zaključke, odnosno da razmoti da li čini prave stvari i šta može da učini da bi doprinela stabilnosti regiona, da bi podstakla ekonomiju Srbije u periodu krize, da popravi upravljanje finansijama, promoviše proces pridruživanja Srbije EU, da razvije ključne sektore srpske ekonomije i izrgradi infrastrukturu zemlje.\nNa sednici u ponedeljak biće reči o pridruživanju Srbije Evropskoj uniji i regionalnoj političkoj i ekonomskoj stabilnosti,a za utorak je su planirane sednice o ekonomskim temama, među kojima su makroekonomska stabilnost, tok razvoja srpske ekonomije i neophodne strukturne promene u narednim mesecima.\nMeđu učesnicima su potpredsenik Vlade Srbije Božidar Đelić, guverner Narodna banka Srbije Dejan Šoškić, ministar inostranih poslova Vuk Jeremić, ministar unutrašnjih poslova Ivica Dačić, ministar ekonomije Nebojša Cirić, ministar za infrastukturu Milutin Mrkonjić i ministar spoljne trgovine BiH Mladen Zirojević .\nNajavljeni su i predsednik Vlade Vojvodine Bojan Pajtić, specijalni izvestilac Evropskog parlamenta Jelko Kacin, direktorka Kancelarije Vlade Srbije za evropske integracije Milica Delević.


Energyobserver - REGION / EU / POSLANICI JIE PRIPREMILI ZAJEDNIČKU DEKLARACIJU O BUDUĆNOSTI ENERGETSKE EFIKASNOSTI U ENERGETSKOJ ZAJEDNICI /AUTOR: VLADIMIR SPASIĆ / BGEN\n“Krenuli smo decembra 2017. kada je održan Prvi parlamentarni forum JIE u Beču. Zatim smo u junu prošle godine organizovali studijsku posetu Nemačkom Bundestagu/Bundesratu u Berlinu, gde su poslanici iz regiona mogli da čuju iskustva nemačkih kolega i kolegica, a u oktobru prošle godine usledio je i sastanak u Beču sa proslanicima Evropskog parlamenta. Pre samo dva meseca, u Skoplju, organizovan je Drugi parlamentarni forum JIE, kada smo razgovarali o energetskom siromaštvu”, navela je Sekulović, i dodala da je uporedo u saradnji sa partnerima, Školama političkih studija, u regionu organizovano više događaja na regionalnom nivou u kontekstu pružanja platforme za razmenu iskustava i znanja.\n“Kao kreatori energetske politike, suočavate se s velikim izazovom: kako stvoriti energetski sistem koji odgovara XXI veku? U isto vreme, morate da planirate energetsku tranziciju koja je pravedna, pristupačna i korisna za građane i građanke, kao i biznis istovremeno. Postavljanje energetske efikasnosti na prvo mesto može da smanji troškove energetske tranzicije pametnijim korišćenjem energije, a može da pomogne i u stvaranju ekonomskog rasta, otvaranju novih radnih mesta, smanjenju uvoza energije i poboljšanju kvaliteta vazduha”, poručio je Gaube.\n“Namera je da kroz zajedničku deklaraciju pokažemo da smo u toku sa najnovijom legislativom u oblasti energetske efikasnosti i da smo spremni da što pre transponujemo i primenimo paket Čista energija za sve Evropljane. Na kraju, želimo i da iskažemo da je povećanje energetske efikasnosti način da se poboljša standard života naših građana i obezbedi brži rast naših ekonomija”, naveo je Damjanović.\n“A, već dolaze novi popisi, kao što je paket Čista energija za sve Evropljane, pa hajde da budemo brži. I da uz pomoć naših partnera u GIZ ORF-EE-u i Mreži Škola političkih studija, pokažemo da jesmo zaslužili taj partnerski odnos sa EU institucijama”, istakao je Damjanović.\n“Zato je uloga Mreže Škola političkih studija da aktivira parlamente, druge organizacije civilnog društva, kao i da pomogne tehničkom osoblju u nadležnim ministarstvima u cilju podizanja svesti o bitnosti energetske efikasnosti”, naveo je on.\n“Da li energetska efikasnost postaje gorivo broj 1. na Zapadnom Balkanu?”\n“Ukupna investicija u dve komore za sušenje useva iznosila je 443.000 evra, a odobren je kredit od 360.000 evra. Vreme povraćaja investicije je 1,7 godine uz godišnju uštedu od 255.000 evra, kao i godišnje smanjenje emisija CO2 za 2.760 tona i potrošnje energije 14.280 MWh”, navela je ona.


Krajinović žali zbog prokockanih 4:0 u trećem setu... - Sportske.net\nKrajinović žali zbog prokockanih 4:0 u trećem setu...\nSrpski teniser Filip Krajinović ocenio je danas posle eliminacije sa Otvorenog prvenstva Francuske u prvom kolu od Belgijanca Davida Gofana da nije igrao agresivno u trenucima kada je trebalo i dodao da je "prekretnica" duela bio treći set.\nKrajinović ispustio Gofana!Krajinović poražen posle maratonaČelendžeri: Uspešni Krajinović i MilojevićNovak drži tron, Nadal van top 5 posle 10 godina!Kirgijos prejak za našeg Krajinovića\nSrpski teniser je rekao da je doživeo "mentalni pad" posle izgubljenog trećeg seta i ocenio da se Gofan nakon preokreta i vođstva od 2:1 u setovima opustio i zaigrao bolje.\n"Imao 4:0 sa dva brejka u trećem setu i ja to nisam iskoristio. Izgubio sam taj set... To je bila prekretnica. Nisam smeo da propustim nikako tu šansu da povedem sa 2:1 u setovima... Mislim da sam zaslužio", rekao je Krajinović novinarima u Parizu posle meča.\nKrajinović je danas eliminisan već u prvom kolu Rolan Garosa, pošto je izgubio od Belgijanca Davida Gofana sa 1:3, u setovima 6:3, 2:6, 6:7, 1:6.\n"Moram biti zadovoljan, jer sam odigrao kvalitetan meč, ali nisam srećan što sam izgubio u četiri seta. Mislim da je trebalo da budem agresivniji, da igram sa više 'petlje' u trenucima kada mi je davao malo šanse", rekao je Krajinović.\nOn je rekao da mu je malo zasmetalo što je publika na Rolan Garosu većinom navijala za Gofana.\n"Delimično mi je zasmetalo što su više navijali za njega... Zapravo, što je svaki put dobijao velike aplauze za osvojene poena, dok su mene nagrađivali samo kada učinim nešto spektakularno. Podrška ga je i digla u teškim trenucima", kazao je srpski teniser.


Tegeltija: U ponedjeljak o budžetu i zaštitnim mjerama za poljoprivredu – PressMedia.ba\nTegeltija: U ponedjeljak o budžetu i zaštitnim mjerama za poljoprivredu\nVijeće ministara Bosne i Hercegovine će na sjednici u ponedjeljak razmatrati Nacrt budžeta institucija i međunarodnih obaveza Bosne i Hercegovine za 2021. i prijedlog odluke o zaštitnim mjerama na određene poljoprivredene proizvode u BiH – izjavio je u Sarajevu predsjedavajući Vijeća ministara BiH Zoran Tegeltija.\nNaveo je da su, zbog spriječenosti ministra finansija Vjekoslava Bevande da danas bude prisutan, odlučili da sa današnje sjednice povuku Nacrt budžeta.\n– Zakon koji tretira pitanje parničnog postupka je dobio podršku i upućen je u proceduru u parlament, dok izmjene i dopune Zakona o javnim nabavkama nisu dobile podršku Vijeća ministara i ide se u drugi krug glasanja. U dijelu zakona koji govori o javnim nabavkama postoji nova oblast koja govori o inspekcijskom nadzoru za koji smo upozoravali da je to materija koja je neprikladna, odnosno da ovlaštenja dobije Agencija za javne nabavke, imajući u vidu njeno sadašnje mjesto i ulogu – izjavio je Tegeltija.\n– Nadam se da ćemo u drugom krugu glasanja uspjeti da predlagači shvate da Agencija za javne nabavke ne može imati nova ovlaštenja inspekcijskog nadzora pored onih ovlaštenja koja u ovom trenutku ima sa jasnim stavom da ovaj zakon ne rješava najvažnije probleme u sistemu javnih nabavki – naveo je Tegeltija.


600-ti METRO Cash & Carry centar 600-ti METRO Cash & Carry centar – Personal magazin\n600-ti METRO Cash & Carry centar\nMETRO Cash & Carry, svetski lider u trgovini, http://www.metro-cc.com, ovoga puta u sibirskom gradu Novosibirsku i time potvrdio svoju vodeću poziciju na svetskom tržištu samouslužnih velikoprodajnih centara. Nova lokacija je…\nMETRO Cash & Carry, svetski lider u trgovini, http://www.metro-cc.com, ovoga puta u sibirskom gradu Novosibirsku i time potvrdio svoju vodeću poziciju na svetskom tržištu samouslužnih velikoprodajnih centara. Nova lokacija je ujedno i 36-ti velikoprodajni objekat u Rusiji i obeležava važan korak u brzoj ekspanziji kompanije u toj zemlji.\n“Srećni smo i ponosni što u Novosibirsku otvaramo našu 600-tu radnju,” rekao je Tomas M. Hibner, izvršni direktor METRO Cash & Carry International GmbH. “Ovim potezom nastavljamo svoju međunarodnu ekspanziju i istovremeno pokazujemo svoje kompetencije u domenu logistike. Sa lokacijama u 28 zemalja Evrope, Afrike i Azije, već predstavljamo najprisutniju međunarodnu kompaniju u ovom poslu. Za samo nekoliko dana, otvorićemo i svoj prvi velikoprodajni objekat u gradu Lahore, u Pakistanu.”\nMeđunarodna ekspanzija jedan je od stubova METRO Cash & Carry, koji je svoj prvi velikoprodajni objekat otvorio pre više od 40 godina, u nemačkom gradu Milhajmu na Ruru. Pionirski duh i preduzetnička hrabrost uvek su bili najvažnije vrline METRO Cash & Carry, koje su ga činile trgovcem hranom sa najširom međunarodnom bazom. U mnogim zemljama poput Kine, Rusije, Indije ili Pakistana, kompanija iz Diseldorfa bila je prvi međunarodni igrač koji je krenuo sa poslovanjem. Danas, METRO Cash & Carry, sa više od 100 hiljada zaposlenih opslužuje više od 20 miliona komercijalnih klijenata na tri kontinenta. “Oni što smo do sada postigli bilo je moguće samo zahvaljujući velikim naporima i izvanrednom učinku naših zaposlenih,” izjavio je Tomas Hibner.\nNovi distributivni centar u Novosibirsku je prva lokacija METRO Cash & Carry u Sibiru. Otvaranje, koje se odigralo na više od tri hiljade kilometara od Moskve, predstavlja veliki izazov u pogledu logistike. METRO Cash & Carry je pionir u tom regionu i pomaže uspostavljanje efikasnih transportnih i maloprodajnih struktura. Kamioni, na primer, moraju da budu opremljeni najmodernijim sistemima za klimatizaciju da bi hladili hranu leti i “grejali” je tokom ledenih zimskih meseci. To je jedini način da profesionalni kupci uvek mogu da nađu visokokvalitetne proizvode na rafovima.\nU novom objektu METRO Cash & Carry, prodajne površine od gotovo 3500 kvadratnih metara, moći će da se nađe više od 25 hiljada prehrambenih i neprehrambenih artikala. Ukoliko svi preduslovi budu ispunjeni, METRO Cash & Carry će uskoro otvoriti nove lokacije u Sibiru: kompanija planira nove velikoprodajne objekta u Omsku i Krasnojarsku. Novosibirsk, treći najveći grad u Ruskoj Federaciji, preuzeće funkciju regionalnog centra i igrati pionirsku ulogu u otvaranju čitavog regiona.\n600-ti METRO Cash & Carry centar was last modified: November 5th, 2007 by Redakcija\nPreko Interneta 4,5 miliona dolara\nComtrade ulaže 30 miliona evra u Saudijskoj Arabiji